Ил башлығы ҡулынан – "Ата-әсәлек даны" ордены\n31 Май 2019, 10:34\nҒәҙәттә, күп балалы ғаиләләр тураһында һүҙ сыҡһа, шунда уҡ күҙ алдына ауыл килеп баҫа. Ҙур өй, иркен ишек алды, ә унда бала-саға сыр-сыу килеп уйнай. Баҡтиһәң, ҡалала төпләнеп тә, фатирың һәр саҡ бала тауышынан тынмаҫҡа мөмкин. Мәҫәлән, ете балаға ғүмер бүләк иткән Лариса һәм Алексей Сайрановтар барыһына ла өлгө күрһәтеп Өфөлә йәшәй. “Һай, бынамын тигән ғаилә ул Сайрановтар!” – тиҙәр.\nТәүге балалары тыуғас та, йәш ғаилә уны киләсәктә төрлө түңәрәктәргә йөрөтөүҙе үҙҙәренә маҡсат итеп ҡуйған. Маринаны балалар баҡсаһынан тура бейеүгә алып китә әсә кеше, ял көндәрендә иһә бассейнға ашығалар, ҡыҫҡаһы, бөгөн Башҡорт дәүләт медицина университетында белем эстәгән ҡыҙ бәләкәй саҡтан ваҡытын дөрөҫ бүлергә өйрәткән ата-әсәһенә мең рәхмәтле.\n– Фехтование – минең өсөн барыһы ла, экипировка кейеп, ҡулыма шпага тотһам, үҙемде ысын яугир итеп хис итәм, – тип һөйләй Өфө дәүләт авиация техник университеты студенты, Башҡортостандың фехтование буйынса йыйылма командаһы ағзаһы Владимир. – Ғөмүмән, тормош – үҙе тотош көрәштән тора. Еңеүҙәрҙең еңел бирелмәгәнлеген яҡшы аңлайым, һәр саҡ тырышлыҡ һәм сәмселлек кәрәк. Егет кешегә уйынан кире ҡайтыу, артҡа сигенеү һөнәр түгел. Ошо урында юғары категориялы уҡытыусы, башланғыс кластар уҡытыусыһы Владислава Звереваның уҡыусыһы Анастасияға ҡарата фекерен килтереү урынлы булыр.\nВладислава Александровна билдәләүенсә, алма ағасынан йыраҡ төшмәй тигән мәҡәл тап Сайрановтарға ҡағыла. Уларҙың бер балаһы ла ҡул ҡаушарып ултырмай, киреһенсә, һәр саҡ нимә менәндер мәшғүл. Анастасия һәр яҡлап та килгән, спорт менән шөғөлләнә, төрлө конкурстарҙа ҡатнашып, призлы урындар яулай, яттан шиғыр һөйләүҙә уға етеүсе юҡ.\n– Мәҙәни йәһәттән шул хәтлем юғары ғаилә, мәктәп тормошондағы сараларҙың уртаһында ҡайнай Сайрановтар, – ти Владислава Зверева. – Улай ғына ла түгел, улар үҙҙәренең фекерҙәрен ваҡытында әйтеп, тәҡдимдәрен еткереп тора.\nБынан тыш, татыу ғаиләлә Екатерина, Наташа, Виктор буй еткерә, ә инде сәскәләй ҡыҙҙарына бөтә иғтибар йүнәлтелгән. Бәләкәстәре ағай-апайҙарына эйәреп уҡырға, яҙырға һәм һанарға өйрәнгән.\n– Балалар төрлө белем усағында уҡығас, 1 сентябрь йәки һуңғы ҡыңғырау байрамдарына сиратлап барабыҙ, – ти йорт хужаһы. – Шуға ҡыуанам, уларҙың һәммәһендә лә уңайлы шарттар тыуҙырылған. Мәғариф мәсьәләһе – дәүләт сәйәсәтенең өҫтөнлөклө йүнәлештәренең береһе.\nИренең һүҙҙәрен уның кәләше Лариса былай тип йөпләне:\n– Етмәһә, өҫтәмә рәүештә шөғөлләнеү өсөн беҙҙә иркенлек: теләйһең икән, сәнғәт йүнәлешен һайла йәки спорт буйынса берәй секцияға алып бар. Бигерәк тә ҡалала баланың ваҡыты күп, мәктәптән һуң ниндәйҙер шөғөл табыу ғәзиз кешеңде һәр йәһәттән дә үҫтереүгә булышлыҡ итәсәк.\nБармаҡтың ҡайһыныһын тешләһәң дә, ауырта, тиҙәр. Һайрановтарҙың ҡошсоҡтарының барыһын да күңел йылыһы биреп тәрбиәләүе шатлыҡлы. Шул уҡ ваҡытта һәр балаһының мөмкинлегенә ҡарап һәм һәләтен самалап, уларға шөғөл табыуына нисек һоҡланмаҫҡа!?\nЕте балаға өлгөлө тәрбиә биргән Сайрановтарҙы бөгөн ил Президенты Владимир Путин янына Кремль һарайына саҡырҙылар. Тантанала уларға “Ата-әсә даны” ордены һәм 100 мең һум күләмендә аҡса тапшырылды.\n“Быйыл ошондай юғары наградаға һигеҙ ғаилә лайыҡ булды. Күп бала үҫтереү – ысын бәхет. Минән ихлас хөрмәт һүҙҙәрен ҡабул итегеҙ, – тине Владимир Путин. – Бала тәрбиәләү һеҙҙең бөтөн тормош эшегеҙгә әйләнгән. Был ғәмәлдең әһәмиәте барлыҡ йәмғиәтебеҙ, илебеҙ өсөн баһалап бөткөһөҙ”.


Бөгөн милли ризыҡ көнө булды. Шунлыҡтан беҙ һеҙгә буҙа рецептарын тәҡдим итәбеҙ. Интернеттан алынған был рецептар уның башҡа милләттәрҙә лә эшләнеүе, һәр рецептың үҙенсәлекле булыуы күренә.Ә һеҙ уны нисек эшләйһегеҙ?\nБуҙаны тәмләп ҡараған кеше йәнә лә эсергә теләк уяна. Уны һәр кем үҙенсә әҙерләй, бешерә. Күптәр буҙаны геркулес менән әҙерләйҙәр. Ҡайһы берәүҙәр буҙаны бойҙайҙан, дөгөнән дә эшләйҙәр икән. Башҡорттар -- һолонан, Туркестанда дөгөнән, Ҡырым татарҙары бойҙайҙан эшләй.\nИң еңеле геркулестан эшләнә. Традицион вариантта һолонан бешерәләр. Тик бының өсөн башта быҡтыралар, ҡыҙҙыралар, унан онтайҙар. Шулай уҡ геркулестан ғына эшләргә мөмкин. Әйткәндәй, уның тәме бының менән үҙгәрмәй.\n600 гр геркулес, 7 литр һыу, 160 гр шәкәр, 100 гр аҡ май, 5 гр әсетке, 50 гр бойҙай оно кәрәк була.\nҺауытҡа һалып, геркулесты блендер менән иҙепе алығыҙ. Кофемолка ла бик ярап ҡала. Уны бойҙай ононга ҡушығыҙ. Майҙы иретеп, ҡоро ҡатнашма өҫтөнә ҡойоғоҙ. Унан 480 мл ҡайнар һыу ҡойоғоҙ. Яҡшылап болғатҡандан һуң ҡуйы ғына бутҡа килеп сығырға тейеш. Төрөп, ярты сәғәткә ултыртып тороғоҙ.\n2 литр эҫерәк һыу өҫтәп болғатығыҙ ҙа, әсетке өҫтәгеҙ. Теүәл 3 сәғәттән ул күперә башлар, үҙенән әскелтем еҫ сығыр. Ҡалған һыуҙы өҫтәгеҙ һәм өҫтөн марля менән ҡаплағыҙ. Йылы урында бер тәүлек тотҡандан һуң буҙа әҙер булыр. Уны яҡшылап һөҙөп алығыҙ һәм артабан әсемәһен өсөн һыуытҡысҡа алып ҡуйығыҙ. Тәменә ҡарап шәкәр өҫтәргә лә була.\nБыныһы традицион буҙа.\nЙәнә бер рецепт тәҡдим итәбеҙ. Быныһы иң дөрөҫө тип һанала. Был буҙаны Совет! Разлитый в бутылки и плотно закупоренный напиток получится слегка газированным и будет напоминать квас. быуатта гректар ҙа эшләгән.\n9 литр һыуға 350 гр шәкәр, 600 гр йыуылған тары, 50 гр әсетке, 250 гр он алына.\nТарыны кәстрүлгә һалып, 1,5 литр һыу ҡойоғоҙ. Талғын утҡа ултыртығыҙ. Ярма бешеп сығырға тейеш. 1 литр һыу ҡайнатып, ондоң өҫтөнә ҡойоғоҙ. Яҡшылап болғатыр кәрәк. Араһында ярмаланып ҡатып ҡалырға тейеш түгел. 4 сәғәткә ҡалдырып тороғоҙ. Бүлмә температураһында бюулғас, һыуынған тары бутҡаһын ҡушығыҙ. Әсеһен өсөн 12 сәғәткә йылы урынға ултыртып тороғоҙ. Һөҙгөстән һөҙөп алығыҙ, унан һыу менән сайығыҙ. Ҡаты өлөшөн һыҡҡандан һуң ташлағыҙ. Шәкәр ҡушып, йылы урында 18 сәғәт тотоғоҙ.\nӘҙер буҙаны һыуытҡыста һаҡлағыҙ. Тәменә ҡарап, шәкәрҙе күберәк йә әҙерәк өҫтәргә була. Был эсемлекте дәрсен менән эсһәң, тәмле була тиҙәр.\nДөгө менән әҙерләнә торған буҙа. Әйткәндәй, был вариантта әсетке ҡушылмай.\n9 литр һыуға 300 гр аҡ май, 3 кг дөгө оно, 800 гр ҡомалаҡ алына.\nДөгө онон кәстрүлгә һалып, 3 литр һыу менән болғата-болғата бешерегеҙ. Ҡуйырыу менән уттан алығыҙ. Өҫтөн туҡыма менән ябып, бүлмә температураһында өс көнгә ҡалдырып тороғоҙ. Ҙур кәстрүлдең стенаһына май һөртөп сығығыҙ. Унан кәстрүлгә дөгө ҡатнашмаһын һалығыҙ. 3 литр һыу өҫтәп, 1 сәғәт тирәһе болғата-болғата бешерегеҙ. Буҙа шыйыҡ ҡаймаҡ ҡуйылығында булырға тейеш. Быға яҡынса 3 литр һыу китә.\n60 градусҡа тиклем һыуытып, онталған ҡомалаҡ өҫтәгеҙ. Яҡшылап болғатып, төрөп 1 сәғәт ултыртып тороғоҙ. Унан өҫтөн марля менән ҡаплап, һыуытығыҙ. Ике көн әсеһен.


Өфөнөң математика уҡытыусыһы Рәсәйҙең иң яҡшы 15 уҡытыусыһы исемлегенә инде // Йәмғиәт | новости башинформ.рф\nӨфөнөң математика уҡытыусыһы Рәсәйҙең иң яҡшы 15 уҡытыусыһы исемлегенә инде\n11:36, 30 сентября 2015 Йәмғиәт\nӨфөнөң математика уҡытыусыһы Рәсәйҙең иң яҡшы 15 уҡытыусыһы исемлегенә инде Фото: Андрей Старостин\nӨФӨ, 2015 йыл, 30 сентябрь. /«Башинформ» мәғлүмәт агентлығы, Эльмира Сабирова/.\nӨфөләге 58-се лицейҙың математика уҡытыусыһы Рима Ронжина «Рәсәйҙең йыл уҡытыусыһы-2015» конкурсында илдең иң яҡшы уҡытыусыларының береһе тип танылды.\nБәйге Ҡазанда бара. Конкурс саралары йомғаҡтары буйынса иң яҡшы 15 уҡытыусы билдәләнде, улар икенсе турға үтә. Араларында Өфө уҡытыусыһы ла бар.\n30 сентябрҙә улар оҫталыҡ дәрестәре үткәрә, 1 октябрҙә иһә педагогик советта ҡатнаша һәм мәғариф проектын тәҡдим итә. 2 октябрҙә илдең иң яҡшы биш уҡытыусыһы билдәле буласаҡ, улар Рәсәйҙең мәғариф һәм фән министры Дмитрий Ливанов ҡатнашлығындағы түңәрәк өҫтәлдә ҡатнаша. Дискуссия Мәскәүҙә үтәсәк. Абсолют еңеүсенең исеме 5 октябрҙә Дәүләт Кремль һарайындағы тантанала иғлан ителәсәк.\nБыйыл «Рәсәйҙең йыл уҡытыусыһы-2015» конкурсында барлығы 77 педагог көсөн һынай.\nТеги: мәғариф,«рәсәйҙең йыл уҡытыусыһы-2015» конкурсы


Депутаттарҙан ҡотлау сәләме\n1 Ғинуар 2020, 14:00\nЕйәнсуралары Яңы йыл менән РФ Дәүләт Думаһы депутаты Зариф Байғусҡаров, Башҡортостан Республикаһы Дәүләт Йыйылышы – Ҡоролтай депутаттары Ә. Байсурин һәм Р. Нагаев ҡотлай.\nХөрмәтле ейәнсуралар! Һеҙҙе Яңы 2020 йыл менән бөтә йөрәктән ҡотлайым!\nҮткән йылда һеҙ район хакимиәте менән берлектә кешеләрҙең тормошон яҡшыртыу өсөн күп эштәр башҡарҙығыҙ, алда тағы ла ҙурыраҡ бурыстар тора. Яңы йылда беҙ бергәләшеп яҡшы һөҙөмтәләргә өлгәшәсәгебәҙгә ышанам\nҺеҙгә һаулыҡ, бәхет һәм ниәтләгән пландарығыҙҙың тормошҡа ашыуын теләйем. Яңы йыл йөрәктәрегеҙҙе йылыллыҡ һәм ышаныс менән байытһын!\nИхтирам менән Зариф Байғусҡаров, РФ Дәүләт Думаһы депутаты.\nХөрмәтле Дәмин Марат улы! Ҡәҙерле яҡташтар! Яҡынлашып килгән Яңы 2020 йыл һәм Раштыуа байрамдары менән ихлас ҡотлауҙарҙы ҡабул итегеҙ!\nҺәр кем өсөн был байрамдар иң яҡты, изге һәм яратҡан көндәр булыуына, яңырыуҙы, йорт усағы йылыһын кәүҙәләндереүенә ышанам. Яҡынлашып килгән йылды беҙ өмөтләнеп көтәбеҙ. Уның ниндәй буласағы күп йәһәттән үҙебеҙҙән тора. Көндәребеҙҙе ҡыуаныслы, яҡын кешеләребеҙҙе бәхетле итеү, яратҡандарыбыҙҙы һәм туғандарыбыҙҙы хәстәрлек менән йылытыу беҙҙең ҡулдан килә.\nҺеҙгә ысын күңелдән бәхет, именлек, ныҡлы һаулыҡтеләйем! Киләһе йылда һеҙҙең бөтә башланғыстарығыҙҙың уңышлы дауам итһен, иң яҡты хыялдар тормошҡа ашһын, ә өйөгөҙҙә муллыҡ, мөхәббәт, йылылыҡ һәм татыулыҡ булһын! Яңы йыл менән!\nИхтирам менән Ә. Байсурин, Башҡортостан Республикаһы Дәүләт Йыйылышы – Ҡоролтай депутаты.\nХөрмәтле Дәмин Марат улы! Хөрмәтле район халҡы! Һеҙҙе яҡынлашып килгән Яңыйыл менән ысын күңелдән ҡотлайым!\n2020 йылда һеҙгә мөмкин тиклем күберәк яҡты һәм шатлыҡлы көндәр теләйем. Яңы йылда яңылыҡтар – яҡшы, танышлыҡтар – күңелле, эштәр уңышлы булһын. Бөтә ниәтләгәндәрегеҙ тормошҡа ашһын, һаулығығыҙ һынатмаһын, яҡындарығыҙ һәр саҡ янығыҙҙа булһын.\nҺеҙгә ысын күңелдән һаулыҡ, мөхәббәт һәм бәрәкәт теләйем. Өйҙәрегәҙҙә гармония һәм татыулыҡ хакимлыҡ итһен. Бәхет, именлек һәм уңыштар һеҙгә. Яңы йыл менән!\nИхтирам менән Р. Нагаев, Башҡортостан Республикаһы Дәүләт Йыйылышы – Ҡоролтай депутаты.


Alipay — Башҡорт Википедияһы\nAlibaba Group компанияһы составындағы түләү системаһы\nAlipay (ҡыт. 支付宝) — Alibaba Group компанияһы составындағы эре түләү системаларының береһе. 2004 йылда нигеҙләнгән. Төркөм эсендә Alibaba Group тәҡдим иткән продукттар өсөн хисаплашыу тормошҡа ашырыла, уны шулай уҡ 460 меңдән ашыу башҡа компания ла файҙалана. Компанияла заказ хаҡын тура кеҫә телефонынан түләү системаһы эшләнә, шулай уҡ Ҡытайҙың эре кәрәҙле элемтә операторҙарының береһе булған China Unicom менән хеҙмәттәшлек тураһында договор төҙөлә.\n2009 йылдың 6 июленә ҡарата теркәлгән ҡулланыусылар һаны — 200 миллиондан, көндәлек әйләнеш 700 миллион юандән ашып китә.\n2010 йылдың декабренә ҡарата Alipay түләү системаһында 550 миллион ҡулланыусы теркәлгән, тәүлек һайын 8,5 миллион самаһы транзакция үткәрелә, аҡса эквивалентында ул 385 миллион доллар тәшкил итә. 2011 йыл йомғаҡтары буйынса, электрон түләүҙәр юҫығында Alipay түләү системаһының өлөшө 50 проценттан аша, был яҡынса 46 миллиард долларға тиң.\nAlipay 65 финанс ойошмаһы менән хеҙмәттәшлек итә, улар араһында — Visa һәм MasterCard түләү системалары, China Post почта сервисы, China Unicom кәрәҙле элемтә операторы, донъяның һәм төбәктең эре банктары.\nAlipay түләү системаһы 2017 йылдың 1 ғинуарынан AliExpress клиенттарын хеҙмәтләндереүҙе туҡтата. 30 АҠШ долларына тиклемге суммалар купонға күсерелә, уларҙы 1 йыл эсендә тотонорға мөмкин була. 30 АҠШ долларынан ашып киткән суммаларҙы эйәһенең банк счетына ҡайтарырға тәҡдим ителә. Бындай ҡайтарыуҙарҙың һәр береһенән минималь комиссия йыйымы кәм тигәндә 15 АҠШ доллары тәшкил итә.\n↑ 支付宝将在成都网货会展示移动支付技术(недоступная ссылка)\n↑ 支付宝牵手中国联通加速"生活化" 2009 йылдың 19 декабрь көнөндә архивланған.\n↑ 邵晓锋押宝移动支付-商业频道-金融界(недоступная ссылка)\n↑ Платежная система Alipay Закрывается\nhttps://ba.wikipedia.org/w/index.php?title=Alipay&oldid=1065810 ҡабул ителгән\nПоследний раз редактировалась 30 август 2021 в 08:18\nБыл бит һуңғы тапҡыр 08:18 30 август 2021 үҙгәртелгән.


Баймаҡ районында яҙғы баҫыу эштәренә арналған төбәк-ара кәңәшмә үтте\nБыл республика ауыл хужалығы министрлығының төбәктәргә сығып үткәргән тәүге семинары. Аграрийҙар сәсеү компанияһына әҙерлек, өҫтөнлөклө йүнәлештәр хаҡында фекер алышты.\nКәнәшмәгә килеүселәрҙен географияһы кин ине. Ул Учалынан алып Ейәнсура районы вәкилдәренә тиклем көньяктын 8 төбәген берләштерҙе. Улар араһында ауыл хужалығында эшләгән тәжрибәле белгестәр ҙә, ғалимдар ҙа бар ине. Тимәк, теориянан практиға йәки ғалимдарҙын фәнни ҡаҙаныштарын баҫыу эштәрендә ҡулланыу, ниндәй орлоҡ файҙаланыу ерҙе вакытында ашлау һәм башҡа алымдар хакында һөйләшеү өсөн бер генә семинарҙа етмәне кеүек.\nБөгөн республиканын көньяғында яҙғы баҫыу эштәрен үткәреү өсөн фәнни тәкдимдәр генә аҙ, уны уңышлы файҙаланған хужалыҡтарҙын өлгөһөн күрһәтеү ҙә мөһим. Ҡоролоҡ булған төбәктәрҙә лә уңышлы эшләп була тигән фекерҙә ғалимдар. Уҙған йылдарҙың баҫыу эштәре ниндәй һығымта яһата. Хужалыҡтарҙын күбеһе барыбер ҙә игенселектән үҙенә файҙа килтерә алмай. Мәҫәлән, республиканын көньяғында булған 417 хужалыҡтын 38- дә генә гектар ҡеүәте яҡшы, ерҙәргә минераль ашлама етеңкермәй, урында машина технология парктары иҫкергән, байтаҡ райондарға өҫтәмә агрегаттар талап ителә.\nШулай ук ҡара сиңерткәләргә ҡаршы көрәш юлдары ла көн ҡаҙағында ҡала.\nБыйыл ауыл хужалыҡтарына субсидия бүлеүгә лә ҡараш үҙгәрә башлай. Башлыса кем эшләй шул аласак һәм финанслау ҙа хеҙмәт һөҙөмтәһенә ҡарап билдәләнәсәк\nСеминарҙың икенсе өлөшөндә Баймаҡ районының бер нисә хужалығында практик эштәр үткәрелде. Ул ауыл хужалығы техникаһының әҙерлеге, орлоҡтар һаҡлаусы бүлмәләрҙе ҡарау, дөйөм алғанда ауыл хужалығы эштәренә старт биреүҙе күҙ уңында тотто.


Башҡортостан рәссамдары Урал заманса һынлы сәнғәттең төбәк-ара биенналендә ике Гран-приға лайыҡ булды // Мәҙәниәт | новости башинформ.рф\nБашҡортостан рәссамдары Урал заманса һынлы сәнғәттең төбәк-ара биенналендә ике Гран-приға лайыҡ булды\n14:25, 3 июля 2014 Мәҙәниәт\nМагнитогорскиҙа «Лабиринт» Урал заманса һынлы сәнғәттең беренсе төбәк-ара биенналенә йомғаҡ яһалды. Жюри составына ингән Мәскәү һәм Урал төбәктәренең билдәле рәссамдары һәм сәнғәтте өйрәнеүселәре лауреаттарҙы һәм дипломаттарҙы билдәләне.\nРеспубликаның Рәссамдар союзынан хәбәр итеүҙәренсә, «Рәсем сәнғәте» номинацияһында Гран-прины Башҡортостандың атҡаҙанған рәссамы, Рәсәй Рәссамдар союзы ағзаһы Сергей Игнатенко яуланы. «Графика» номинацияһында Гран-при – Башҡортостандың атҡаҙанған рәссамы, Рәсәй Рәссамдар союзы ағзаһы, Аҡмулла исемендәге Башҡорт дәүләт педагогия университеты профессоры Тәлғәт Мәсәлимовта.\n«Биҙәү-ҡулланма сәнғәт» номинацияһында икенсе премияға Рәсәй Рәссамдар союзы ағзаһы Михаил Таран лайыҡ. Борис Самосюк «Рухилыҡ, йолалар, оҫталыҡ» Башҡортостан Республикаһы Рәссамдар союзы Секретариатының Алтын миҙалы менән бүләкләнгән, Юрий Григорьев биенналены ойоштороу комитетының маҡтаулы дипломына лайыҡ булды.\nКүргәҙмә август аҙағына тиклем дауам итәсәк, уның йомғаҡтары буйынса каталог нәшер ителәсәк.\nТеги: һынлы сәнғәт


19 мартта Өфөлә Башҡортостан Башлығы Радий Хәбиров «Аврора» үҙәгендә булды. - Правительство Республики Башкортостан\n19 мартта Өфөлә Башҡортостан Башлығы Радий Хәбиров «Аврора» үҙәгендә булды. Уның эшмәкәрлеге республикалағы һәләтле балаларҙы үҫтереүгә йүнәлтелгән. Төбәк етәксеһе фәнни лабораториялар, спорт майҙансыҡтарын һәм ижади оҫтаханаларҙы ҡараны.\nҮҙәк директоры вазифаһын башҡарыусы Айҙар Сәйғәфәров әйтеүенсә, профилле сменаларға фәндә, спортта, ижадта уңыш ҡаҙанған 10 йәштән 17 йәшкә тиклемге балалар ҡабул ителә. Бында йылына йәмғеһе 600 кеше шөғөлләнә ала. Оҫталыҡ дәрестәрен һәм лекцияларҙы юғары уҡыу йорттары уҡытыусылары, билдәле тренерҙар һәм сәнғәт әһелдәре алып бара. Үҙәкте йыһазландырыу өсөн республика һәм федераль бюджеттан, шулай уҡ Социаль маҡсатлы программалар фондынан 198 млн һум аҡса бүленгән.\nҮҫмерҙәргә белем биреүсе педагогик колектив Радий Хәбировҡа үҙәктең майҙанын арттырыу мөмкинлеген ҡарау тураһында үтенде. Республика етәксеһе был һорауҙы өйрәнергә һәм оптималь тәҡдимдәр индерергә ҡушты.


Башҡортостан Дәүләт Йыйылышы бизнесҡа һалым йөкләмәһен кәметкән закондар пакетын ҡабул итергә йыйына\n20 Июнь , 15:45\nБашҡортостан Дәүләт Йыйылышы депутаттары 30 июндәге пленар ултырышта санкциялар шарттарында республикала эшлекле әүҙемлекте дәртләндереүгә йүнәлтелгән көрсөккә ҡаршы закондар пакетын ҡабул итергә йыйына. Был хаҡта Башҡортостан парламентының матбуғат хеҙмәте хәбәр итте.\nЗакон проекттары ҡулланыусылар кооперацияһы системаһына, сауҙа комплекстарына, IT-компанияларға, йылдам социаль-иҡтисади үҫеш биләмәләренә һәм һалым һалыуҙың патент системаһын ҡулланған эшҡыуарҙарға ҡағыла. Атап әйткәндә, сауҙа комплекстарына һәм ҡулланыусылар йәмғиәттәренә мөлкәт өсөн һалымды кәметергә тәҡдим ителә. Һалым һалыуҙың ябайлаштырылған системаһын ҡулланған резиденттар өсөн һалым ставкаларын кәметеү йылдам социаль-иҡтисади үҫеш биләмәһен үҫтереүгә булышлыҡ итергә тейеш.\nБынан тыш, республиканың урындағы бюджеттарға биргән бюджет кредиттары ваҡытын оҙайтыу өсөн хөкүмәт бюджет-ара мөнәсәбәттәр тураһындағы ҡануниәткә үҙгәрештәр индерергә тәҡдим итте.


Өфөлә IX «Йәш һөнәрмәндәр» (WorldSkills Russia)-2021 милли чемпионаты финалы тамамланды\nӨфө амфитеатрында баш ҡалала бер нисә көн дауамында барған IX «Йәш һөнәрмәндәр» (WorldSkills Russia)-2021 милли чемпионаты финалы тамамланды. Иҫегеҙгә төшөрәбеҙ, әлеге сараны йыл һайын «Мәғариф» милли проектына ингән «Йәш профессионалдар» федераль проектын тормошҡа ашырыу сиктәрендә үткәрәләр.\nМилли беренселек финалында Рәсәй мәғариф министры Сергей Кравцов, «Һөнәри оҫталыҡты үҫтереү агентлығы (ВорлдСкиллс Рәсәй)» автономиялы коммерцияға ҡарамаған ойошманың генераль директоры Роберт Уразов һәм Башҡортостан Башлығы Радий Хәбиров ҡатнашты.\n– Был бик ябай булмаған көндәр булды, – тине Радий Хәбиров. – Уның ҡарауы, һеҙҙең арала еңелгән кеше юҡ. Һеҙ бөтәгеҙ ҙә профессионалдар. Һөнәри оҫталығығыҙ өсөн беҙ һеҙгә ҙур хөрмәт менән ҡарайбыҙ, һоҡланабыҙ.\nСара барышында 105 компетенция буйынса чемпионт еңеүселәрен ҡотланылар, алдынғыларға миҙалдар тапшырҙылар. Ғөмүмән команда зачеты һөҙөмтәләре буйынса беренселектең абсолют чемпионы тип Мәскәү командаһы танылды. Медаль зачеты һөҙөмтәләре буйынса Татарстан Республикаһы беренсе урынды алды. Икенсе урынды Башҡортостан Республикаһы һәм Санкт-Петербург командалары бүлде. Өсөнсө урынды Мәскәү өлкәһе алды.\nЯбыу тантанаһы «Дабро» төркөмө сығышы һәм салют менән тамамланды.


Һыйырҙың һөтө телендәме йәки һәр тоҡомло мал паспортлы булырға тейеш\nБашҡортостанда һөтсөлөктө арттырыуҙа малдың тоҡом үҙенсәлектәрен өйрәнеү ҙур урын биләй. Хайуандар ДНК-һына паспорт юлламай тороп бер генә хужалыҡ та тоҡомсолоҡ эше менән шөғөлләнә алмай. Малҡайҙарҙың етештереүсәнлеген күҙәнәктәр кимәлендә тикшереү Башҡорт дәүләт аграр университетындағы молекуляр генетика лабораторияһында ойошторолған.\nБашҡортостанға ситтән индерелгән "голштин-фриз" тоҡомло һыйырҙар йылына 10 мең килограмм һөт бирергә һәләтле. Ә был күрһәткес ябай малдыҡынан 3 меңгә күберәк. Республикала һауым һыйырҙарын үрсетеү буйынса 73 хужалыҡ тоҡомло мал аҫырай, ете ойошмала ит биреүсе һыйырҙар, 15-тән ашыу предприятиела башҡорт тоҡомло аттар үрсетелә. Ситтән килтерелгән мал һаны йылдан-йыл арта. Уларҙың тоҡом үҙенсәлектәрен билдәләү һәм өйрәнеү Башҡорт дәүләт аграр университетының молекуляр генетика лабораторияһында алып барыла.\nУҡыу йорто яңыраҡ ҙур заказ алған. Башҡорт дәүләт аграр университеты молекуляр генетика лабораторияһында Башҡорт ит компанияһындағы тоҡомло малдарҙың үҙ нәҫеленә тап килеү-килмәүен өйрәнәсәк. ДНК үҙенсәлектәре буйынса малдарҙың ит, һөт биреүҙәге продуктлылығын, төрлө сирҙәргә бирешеүсәнлеге билдәләнә.\nДНК -ны өйрәнеү өсөн хайуандың ҡаны тапшырыла. Эш бер нисә этапта башҡарыла.\nАртабан материал ультразәңгәр тулҡындар аҫтына ҡуйыла. Нәҫел билдәләре төҫлө сағылыш табып компьютер экранында күренә. Схемалағы таяҡсалар буйынса малдың төп сифаттары асыҡлана.\nЛабораторияла бөтәһе 40 меңдән ашыу мал ДНК-һы тикшерелгән. Тикшеренеүҙәрҙә башҡорт тоҡомло аттар айырым урын алып тора. Ниһайәт, һуңғы йылдарҙа башҡорт тоҡомо юғалыуға таба бара тигән имеш-мимештәргә яуап табылды. Уҡыу йорто ғалимдары йылҡы малдарының нәҫел үҙенсәлектәрен ныҡлап өйрәнеп, был хәбәрҙең ысынбарлыҡҡа тап килмәүен белдерә.


Изгелек ҡылыу ҙа - батырлыҡ\n21 Октябрь 2021, 17:42\nБыйылғы йыл район территорияһында урман янғындарының күп булыуы менән айырылып торҙо. Бәхеткә күрә, улар яуаплы хеҙмәттәрҙең сифатлы эше һәм битараф булмаған кешеләрҙең актив ҡатнашлығы арҡаһында ваҡытында һүндерелде.\nБөгөн район хакимиәтендә Башҡортостан Республикаһының Ғәҙәттән тыш хәлдәр буйынса дәүләт комитеты урынбаҫары Морат Задин һәм район хакимиәте башлығы Андрей Иванюта янғын һүндереүҙә актив ҡатнашҡандарға Рәхмәт хаттары тапшырҙы. Шулай уҡ Берҙәм дежур-диспетчер хеҙмәтенең бер төркөм хеҙмәткәрҙәре Маҡтау грамоталары менән тәбрикләнде.\nСермән ауылы хакимиәте башлығы Айытбай Әйүпов, ауыл советы депутаты Илдус Абдуллин, Александр Шубин, Айҙар Ғәлиастанов һәм Иршат Низаметдинов, Анатолий Ручкин, Рәзим Сафин Дәүләт Йыйылышы — Ҡоролтай рәйесенең Рәхмәт хаттары менән бүләкләнде.\nГраждандар оборонаһы өлкәһендә һәм Белорет районы биләмәһендә хәүефле миҙгелдә ғәҙәттән тыш хәлдәрҙән һаҡлауҙа сифатлы эше өсөн Берҙәм дежур-диспетчер хеҙмәте хеҙмәткәрҙәре район хакимиәтенең Маҡтау грамоталары менән билдәләнде.


Хәбәрҙәр: Швейцария: NSBC банкыһының Женевалағы филиалы менән прокуратура ҡыҙыҡһына.\nШвейцария: NSBC банкыһының Женевалағы филиалы менән прокуратура ҡыҙыҡһына.\nШвейцария полицияһы Британияның Женевалағы NSBC банкы филиалы тарафынан “бысраҡ” аҡсаларҙы "йыуыу" факты буйынса тикшереү эше башланы. Ошо тикшереү сиктәрендә шаршамбы иртән Женевалағы банк филиалы бинаһында тентеү үтте.\nЖенева кантоны прокуратураһы хәбәр итеүенсә, банкыға ҡаршы енәйәт эше баҫмаларҙағы уның эшмәкәрлеген фашлаусы мәғлүмәттәр арҡаһында башланған.\n“Тикшереүҙең маҡсаты- халыҡҡа сығарылған мәғлүмәттәрҙең дөрөҫ-дөрөҫ түгеллеген, банкыға йәки физик шәхестәргә- хеҙмәткәрҙәргә, клиенттарға аныҡ ғәйепләү белдерерлек нәмәләрҙе асыҡлау,”-тип һыҙыҡ өҫтөнә алды кантондың Генераль прокуроры Оливье Жорно.\n40-тан ашыу дәүләттең 140-тан ашыу журналисы ҡатнашҡан асыҡ тикшереү барышында асыҡланыуынса, NSBC-тың Швейцария филиалы аша 2006- 2008 йылдарҙа “транзит менән” шул иҫәптән офшор зоналарға ла күсерелгән 180 млрд самаһы доллар үткән. Раҫлауҙарынса, һүҙ бында банк клиенттары тарафынан “бысраҡ аҡсаларҙы йыуыу,” һалым органдарынан килемдәрҙе йәшереү һәм терроризмды финанслау хаҡында ла бара.


Өфө мэры вазифаһына дәғүә итеүселәрҙең исемдәре билдәле булды // Сәйәсәт | новости башинформ.рф\n17:47, 16 октября 2018 Сәйәсәт\nӨфө мэры вазифаһына дәғүә итеүселәрҙең исемдәре билдәле булды Фото: «Башинформ» мәғлүмәт агентлығы\n15 октябрҙә комиссия Өфө мэры вазифаһын биләү өсөн конкурсҡа документтар ҡабул итеүҙе тамамланы. 29 кеше ғариза бирҙе. «Ъ-Уфа» мәғлүмәттәре буйынса, Өфө хакимиәте башлығы урынын алырға теләүселәр исемлегендә төрлө компанияларҙың генераль директорҙары, эшҡыуарҙар, чиновниктар, журналистар һәм эшһеҙҙәр бар.\nЛилиә Чанышева — Алексей Навальныйҙың Өфөләге штабы етәксеһе;\nИлдар Сәфәров — инженер-төҙөүсе;\nАзамат Йәнғәлин һәм Валерий Тимербулатов — тарихсылар.\nКомпания директорҙары, чиновниктар һәм башҡалар\nВладимир Иванов — «СНЭМА-ойлгазинвест» яуаплылығы сикләнгән йәмғиәте директоры;\nАртур Кәбиров — Өфөләге 5-се спорт мәктәбе директорының спорт эше буйынса урынбаҫары;\nАлина Гусманова — «Электрозавод» холдинг компанияһы» асыҡ акционерҙар йәмғиәтенең административ-хужалыҡ бүлеге начальнигы;\nЗаһир Хәкимов — «Рәсәй патриоттары» партияһының төбәк бүлексәһе етәксеһе;\nСергей Миролюбов — «Класс Менеджер-Уфа» яуаплылығы сикләнгән йәмғиәте директоры;\nРуслан Нуретдинов — Өфөнөң Калинин районы хакимиәте башлығы урынбаҫары;\nШәмсулла Хәбибрахманов — 136-сы башҡорт лицейы директоры;\nРөстәм Хафизов — «Газ-сервис» яуаплылығы сикләнгән йәмғиәтенең генераль директоры;\nОлег Котов — Өфөнөң Киров районы хакимиәте башлығы урынбаҫары;\nРәмилә Сәйетова — йәмәғәтсе, юрист;\nМиләүшә Мөхәмәтшина — 3-сө Мәскәү район-ара почтамты начальнигы урынбаҫары;\nРуслан Зәйнуллин — Өфө районының Социаль үҫеш программаларына булышлыҡ итеү фондының генераль директоры;\nНаталья Вязовкина — «Регион медиа» яуаплылығы сикләнгән йәмғиәтенең баш мөхәррире урынбаҫары (Ufa1.ru);\nТимур Лоҡманов — «Рәсәй терәге» Башҡортостан бүлексәһенең башҡарма директоры ;\nКим Акеров — шәхси эшҡыуар;\nАльбина Ғәйнанова — «Легионпромтехнология» яуаплылығы сикләнгән йәмғиәте директоры урынбаҫары;\nАйрат Ғөбәйҙуллин — «Уфагеотехпроект» яуаплылығы сикләнгән йәмғиәте директоры урныбаҫары;\nРөстәм Мирзаянов — Бөрө районы хакимиәтенең юридик бүлеге начальнигы;\nЕвгений Чиглинцев — «ПромЖД-гарант» ябыҡ акционерҙар йәмғиәте директоры;\nЛинар Әхмәтшин — «Башнефть-добыча» яуаплылығы сикләнгән йәмғиәтенең әйҙәүсе инженеры;\nКомил Сиразетдинов — «Хазина» яуаплылығы сикләнгән йәмғиәтенең генераль директоры.\n22 октябргә тиклем Башҡортостан Башлығы Хакимиәте етәксеһе Евгений Маврин етәкселегендәге комиссия барлыҡ документтарҙы тикшерә һәм конкурсанттарҙың исемдәрен рәсми рәүештә иғлан итә. Яңы мэрҙың исеме 29 октябрҙә билдәле була.\nТеги: конкурс, Өфө мэры, дәғүәселәр


Зәйнәб Биишева Башҡортостан Республикаһы Мәғариф министрлығы тарафынан тәҡдим ителде - бет 7\nтауышынан бөтә тирә-яҡ йәнләнеп, күңелләнеп киткән һымаҡ булды. Э үҙенең ғәжәп аҡыллы, ҙур түңәрәк күҙҙәре тауышына һис тә хас түгел рәүештә моңһоу, ҡайғылы ине. Быны күреп, Юлдаш иртәнсәк, үҙҙәре килеп төшкәс тә, сәй эсеп ултырған ваҡытта өләсәһенең әйткән һүҙҙәрен хәтерләне.\n«Уҙған йыл, килен үлеп киткәне бирле, Сәлмән бер ҙә мандый алмай әле. Гел моңая ла йөрөй. Яңынан кәләш ал тиһәк тә, тыңламай. «Миңә Көнбикәмдән башҡа бер кем дә кәрәкмәй», ти. Үлгән кешене ҡайтарып буламы ни, алйот, тип ҡарайбыҙ ҙа ни, булмай. Балалары ла үҫеп бөткән дә бит инде. Бына үҙенә ҡыйын шул... Бигерәк яратҡан икән шул киленде... Пар күгәрсен кеүек татыу йәшәгәйнеләр шул...» тип һөйләгәйне уның өләсәһе. Хәсән менән Сәлмән Юлдаштың ҡартатаһы менән бер туған бабайҙары ине.\nЮлдаш ошо хаҡта уйлаған арала, бабалары ҡартлыҡ менән йәшлек тураһында бер аҙ бәхәсләшеп алды. Хәсән бабай, «ҡартайҙым» тип, Сәлмән ағай, «һиңә ҡартайырға иртә әле», тип раҫларға тырышты. Ә Ибраһим бабай, күкһел күҙен мөлдөрәтеп, ап-аҡ мыйығы аҫтынан хәйләкәр генә йылмайып тик ултырҙы. Уның был ҡарашы һис шикһеҙ: «Әй, һеҙ әле икегеҙ ҙә ҡартлыҡтың ни икәнен белмәйһегеҙ... Белгәс, улай бик «ҡартмын» тип әйткегеҙ килмәҫ...» тигәнде аңлата ине. Юлдаш ҡарашын Ибраһим бабайҙан тағы Сәлмән ағайға күсерҙе. Сөнки был ваҡытта Сәлмән бабаһы көлә-көлә ниҙер һөйләй башлағайны инде.\nҠартайҙым тигән булаһың. Иҫеңдәме, беҙ бит әле ошо һуғыш алдынан ғына йәшлекте, егетлекте тағы бер күрһәткәйнек, ә? — ти ул, аҡыллы күҙҙәрен Хәсән бабайға төбәп.\nНисек булды һуң ул? — тип ҡыҙыҡһынды Юлдаштың атаһы.\nӘлеге-баяғы шул һабантуйҙа булды был да, — тип һөйләп китте Сәлмән ағай. — Бер йылды, яҙғы сәсеү бөткәс: «Район үҙәгендә һабантуй була», — тип белдерҙеләр. Шунан бөтә колхоздар ҙа бик тырышып әҙерләнә башланылар. Билдәле, һәр ҡайһыһы ни менән булһа ла ҡатнашырға, алдынғылыҡ өсөн көрәшергә теләй. Ҡай\nһылары юртаҡ атта, ҡайһылары мотоциклда, ҡайһылары велосипед ярышында, йәки йыр, бейеү, көрәштә, ырғыу, һикереү, йүгереүҙә уҙырға әҙерләнә. Беҙҙә ул саҡта колхоз председателе булып Ҡотипов тигән бер ғәмһеҙ кеше эшләй ине. Әйтеп ҡарайбыҙ, ә ул бер ни менән дә ҡатнашырға теләмәй. «Беҙҙән башҡа ла ярышыусылар күп булырҙар әле», — ти ҙә ҡуя. Шул һәлкәү леге менән беҙҙә бөтә эште лә артҡа ҡалдырып, колхозды ҡарау һыҙландырып китте ул, бахыр...\nНи өсөн бахыр? Эште артта ҡалдырған кешене йәлләргә яраймы ни? — тине Юлдаштың атаһы.\nБахыр тим шул. Ватан һуғышында, Волгоград янында мин уны үҙ ҡулым менән ерләп киттем. Былай һәлкәү генә булһа ла, һуғышта бына тигән батыр булып сыҡты ул. Ҡурҡыуҙы белмәй һуғышты... Ысын батыр үлеме менән шаһит булды, бахыр...\nЮлдаштың атаһы, һүҙҙең былай боролоп китеүе табынға күңелһеҙлек килтереүенән, хәҙер уның әсәһе лә, башҡалар ҙа һуғышта үлгән улдарын, яҡындарын иҫкә алып ҡайғырыша башлауҙарынан ҡурҡып:\nШунан, Сәлмән ағай, һабантуйға барҙығыҙмы һуң? — тип һүҙҙе тиҙ генә төп темаға ҡайтарырға ашыҡты.\nСәлмән ағай уйсан ғына көлә биреп дауам итте:\nШулай беҙ теге мәрхүм председателгә әйтеп ҡарайбыҙ, ыжламай бит егетең. Иҫе лә китмәй. Уны ҡуҙғатыр өсөн күҫәк кәрәк. Ә председателгә күҫәк күтәреп булмай бит. Ни эшләргә?.. Шунан беҙ Хәсән ағай менән шулай һөйләштек: «Давай, үҙебеҙ, өс Әлимов, барып, колхозыбыҙға дан яулап алып ҡайтайыҡ!..» тибеҙ. Хәсән ағай көрәштә, мин йырҙа йәки ҡурайҙа ярышырға уйлайбыҙ. Өсөнсөгә бына ошо егетте, — ти Сәлмән ағай, Хәмит ағайға күрһәтеп, — алып бармаҡсы булабыҙ. Ул саҡта уға ун алты ғына йәш ине шикелле? Шулай бит, Хәмит?\nЭйе, ун алты ине, — ти Хәмит ағай, ни өсөндөр ҡыҙарынып. Шундай ҙур кәүҙәле, мыҡты кешегә балаларса ҡыҙарыныу һис тә оҡшамаған кеүек тойола Юлдашҡа. Ә Сәлмән ағай ашыҡмай ғына артабан һөйләп китә:\nКешенән ишетеп, Хәмиттең шәп йыр лау ын беләбеҙ. Ләкин әле үҙебеҙ уны тыңлап ҡарағаныбыҙ юҡ. Шулай ҙа алып барырға булдыҡ. Юлда йырлатып, һынап ҡарарбыҙ ҙа, ысынлап шулай шәп йырлаһа, ярышта ҡатнаштырырбыҙ, тибеҙ. Сөнки был ваҡытта мин үҙемдең йырсылыҡ көсөмә ул тиклем ышанмай башлағайным инде...\nБына шулай итеп, һабантуй була торған көндө беҙ өсәүләп, таң ҡараңғыһынан тороп, йәйәүләп китеп барҙыҡ. Теге ҡарышмал председатель, мәрхүм, тәки ат бирмәне бит. «Юҡ артынан йөрөмәгеҙ», тине. Беҙ ҙә үҙ һүҙле. Киттек. Юл буйы Хәмитте йырлатып барҙыҡ. Егетең башта бер аҙ тартыныңҡырап барһа ла, аҙаҡ, бөтә яланды яңғыратып, «Урал» көйөнә һалдырып ебәрмәһенме. Беҙ аптырап та ҡалдыҡ. Үҙебеҙҙең тоҡомдан бына тигән яңы бер йырсы етешкән дә баһа!.. Шулай итеп ул, ауыҙҙы бер асып алғас, беҙгә «Зөлхизә»не лә, «Ьандуғас»ты ла, тағы башҡа бик күп көйҙәрҙе лә йырлап ишеттерҙе. Тауышының көслөлөгөнә, моңлолоғона, күкрәгенең киңлегенә һоҡланып бөткөһөҙ ине уның... Шунда мин үҙемдең был ун алты йәшлек егеттән еңелгән легемде аңланым. Ул хәҙер минән бик күп көслө лә, матур ҙа йырлай ине. Шулай итеп, миңә был туйҙа ҡурай менән генә ҡатнашырға ҡалды. Йыр менән Хәмит ярышырға тейеш булды...\nСәлмән ағай, һүҙенең ошо урынына еткәс, уйсан күҙҙәрен Хәмит ағайға текләп, оҙаҡ ҡына өндәшмәй ултырҙы ла:\nИҫеңдәме, ҡустым, шул саҡ? — тип һорап ҡуйҙы. Уның һүҙен башын түбән эйеп, артыҡ маҡтауҙан уңайһыҙлана биреп тыңлап ултырған Хәмит ағай, әҙәпле генә йылмайып:\nМин уны ғүмерем буйы хәтерҙә тотасаҡмын, — тине.\nШулай... Ундай бәхетле минуттар кеше ғүмерендә бик йыш булмай шул, ҡустым, шуға күрә улар онотолмайҙар ҙа, — тип артабан һөйләп китте Сәлмән ағай. — Бына шулай итеп беҙ ул көндө, ҡояш сығыуға, район үҙәгенә йыр менән барып индек. Кабантуй бик шәп үтте. Ьәр бер колхоз ни менән булһа ла ҡатнашты, ярыш\nта алдынғылыҡ алды. Беҙ ҙә үҙ колхозыбыҙҙың йөҙөнә оят килтермәнек. Хәсән ағай, ғәҙәте буйынса, көрәштә бөтәһен йығып, еңелмәҫ батыр булып ҡалды. Бынауы хәтле дәү кәүҙәле, таш билле баһадирҙы кем күтәреп һуға алһын һуң?!\nСәлмән ағайҙың был һүҙенән һуң бөтәһе лә, Хәсән бабайға хөрмәт менән ҡарап, әҙәпле генә көлөшөп алды. Ә Юлдаш уның көйәнтә шикелле киң яурындарына, сүмес ҙурлыҡ йоҙроҡтарына ҡарап: «Их, уның кеүек баһадир булырға ине...» — тип уйланы.\nБына шулай итеп, көрәштә — Хәсән ағай, ҡурай уйнауҙа мин беренсе урынды алдым, — тип һөйләп китте Сәлмән ағай. — Инде йырҙа ғына Хәмит, малай кеше, ҡаушап, махы биреп ҡуймаһа, беҙ уйлаған ниәтебеҙгә ирешәсәкбеҙ, — тибеҙ. Хәмит махы бирһә лә, сигенергә уй юҡ әле. Ул саҡта үҙем дә йырҙа ярышырға торам.\nЙырҙа ла беренселекте ала инең, — тип ҡуйҙы Хәсән бабай, дәртләнеп. — Ул саҡта был тирәлә һинән шәп йырсы юҡ ине бит әле.\nБәлки, шулай ҙа булыр ине, — тип уйсан ғына дауам итте Сәлмән ағай, — бына шулай бер ваҡыт йыр ярышы башланып китте. Иң тәүҙә майҙанға Иштәү ҡарт сығып, үҙе сығарған ҡобайырҙарын йырланы. Бөгөнгөләй хәтеремдә, ул гел йәшлекте, мөхәббәтте данлап, хәҙерге яңы тормошто данлап йырланы... Э үҙенә ул саҡта йөҙ ҙә ун биш йәш ине...\nЮлдаш, ошо урында уның һүҙен бүлеп:\nО, йөҙ ун биш?! — тип ҡысҡырып ебәрҙе. — Хәҙер ул ҡарт бармы әле, олатай?\nБуранбай ағай янында ултырған Зөләйха әбей ейәненә:\nБала кеше тыңлап ҡына тик ултыра, — тип иҫкәртеү яһамай булдыра алманы. Сөнки бында бала-са- ғаның ололар һүҙенә тығылыуы әҙәпһеҙлек һанала, ә тыңлап ултырырға рөхсәт ителә ине. Ололар һүҙгә нисек кенә мауыҡмаһындар, бер ҡасан да үҙ яндарында бала-саға, йәштәр барын онотмайҙар, һәр һүҙҙе улар ҡыҙыҡһыныр лыҡ, өлгө алырлыҡ итеп һөйләргә тырышалар ине. Шуның өсөн Юлдашҡа хатта атаһы ла:\nУлым, бабайыңдар һөйләгәнен тыңлап ҡына ултыр, — тип ҡуйҙы. Ләкин Сәлмән бабаһы уға асыуланманы. Хатта һабантуй тураһындағы һүҙен туҡтатып тороп, Иштәү ҡарттың бынан һуң да бик оҙаҡ йәшәүен, ошо Ватан һуғышы йылдарында ғына үлеүен, үҙҙәренең колхозын, ундағы эшлекле, һәйбәт кешеләрҙе маҡтап бик күп ҡобайырҙар сығарып ҡалдырыуын һөйләп бирҙе. Шунан һуң ғына:\nБына шулай итеп Иштәү ҡарттың йырын бик яраттылар, — тип баяғы һабантуй тураһындағы һүҙенә күсеп китте. — Уға ҡәҙерле бүләктәр бирҙеләр. Шунан бер ваҡыт: «Ҡыҙыл йондоҙ» колхозы ағзаһы, ун алты йәшлек Хәмит Әлимов «Әрме» көйөнә йырлай!» — тип белдерҙеләр. Ә мин шунан алыҫ түгел бер ерҙә, майҙан тышында, тыңлап торам. Үҙемдең йөрәк яҡшы ат кеүек тулай ҙа баһа. Әйтергә генә анһат, яңы, йәш йырсы тыуа бит... Миңә, ҡарт йырсыға, уға юл биреп артҡа сигенергә ваҡыт еткән... Үҙеңдең еңелеүеңде тойоу уйын эшме ни ул?! Шуның өҫтәүенә колхозға дан яулап ҡайтыу шатлығы ла күңелде ярһыта.\nУл һүҙенең ошо урынында тағы бер аҙ тынып, уйланып ултырҙы. Башҡалар:\nШулай булмаған ҡайҙа ул.\nШулай шул, — тип уның һүҙен төрлөсә ҡеүәтләнеләр.\nБына шулай төрлө уйҙар менән ярһып, ни эшләргә белмәй, тигән шикелле, майҙан тышында йөрөйөм, — тип йомшаҡ ҡына йылмайып дауам итә Сәлмән ағай, — бына бер саҡ бығаса бер ҡасан да ишетелмәгән шундай саф, йәш, көслө, беҙҙә һирәк була торған ҡалын тауыш яңғырап китә. «Бас» тип йөрөтәләр шикелле ул тауышты. Ҡайҙан килгән был малайға бындай тауыш?.. — тип иҫем китеп тыңлап торам мин. Мин генәме һуң, бөтә майҙан тын ҡалып тыңлай. Шунан ул йырлап бөтөүгә, мин, үҙ-үҙемде белмәй:\nЬай-й-й!.. тип һуҙып, тирә-яҡты яңғыратып көй күтәреп ебәрәм. Шунан бөтә майҙан шау килеп ҡул саба башлай... Шулай булды бит, Хәсән ағай?.. — Сәлмән ағай һораулы ҡарашын уға күсерә.\nШулай, шулай... Тап шулай булды, — тип дөрөҫләй Хәсән бабай.\nТап шулай булды, — ти, Хәсән бабайҙың һүҙен ҡабатлап, артабан һөйләп китә Сәлмән ағай. — Бынан һуң Хәмитте тағы-тағы йырлаттылар, һәр бер йырының аҙағында мин майҙан тышынан көй күтәреп, уға үҙемдең хуплауҙы белгертеп торҙом. Хәмит, ахыры шуға күңеле күтәрелеп, тағы ла батырыраҡ йырланы. Уның һәр бер йыры көслө ҡул сабыу менән бөттө. Ә ул йырлап бөткәс, мин, ҡыуанысымдан сурлап аҡҡан йәшемде тыя алмай, битемде тупраҡҡа терәп, ергә яттым. Нисек иламайһың, еңеү ҙә, еңелеү ҙә бергә ине бит...\nһы-һы-ы... Шулай... һәйбәт... — тине Ибраһим бабай йәнләнеп.\nЭйе, шулай булды... Һай, бар ине бит йәш саҡтар... — тип ҡуйҙы йәнә Хәсән бабай. Бынан уның көрәшсе, батыр, ҡыйыу сағын бик ныҡ һағынғанлығы күренеп тора ине.\nБына шулай итеп беҙ, өс Әлимов, колхозыбыҙға дан яулап алып ҡайттыҡ ул саҡта, — тип ҡуйҙы Сәлмән ағай ысын ғорурлыҡ менән. Уның моңһоу күҙҙәре бәхетле балҡып, йәнләнеп киттеләр. — Ошонан һуң беҙҙе һабантуйҙағы бөтә халыҡ, ҡайҙа ғына барһаҡ та:\n«Ҡыҙыл йондоҙ»ҙоҡолар бына нисегерәк улар?! Улар борон-борондан шулай көрәшсе лә, йырсы ла, кәрәк икән, һуғышсы ла булдылар, тип, һоҡланып, хөрмәт менән оҙаттылар. Ә һин, Хәсән ағай, ҡартайҙым тигән булаһың... — тип бөтөрҙө ул һүҙен. Бынан һуң ул, Юлдаштың атаһының һәм башҡаларҙың үтенеүе буйынса, «Буранбай»ҙы, «Ҡаһым түрә»не, «һандуғас»ты йырланы. Уның тауышы шундай моңло, яғымлы ине. Юлдаш унан күҙен дә алмай, тауышын да сығармай тыңланы. Ул быға тиклем башҡорт йырҙарының һәйбәтлеген һис тә аңламай ине әле. Бында әллә олатаһы алдан һәр йырҙың тарихын һөйләп, һүҙҙәрен ап-асыҡ әйтеп йырлағанғамы икән, был йырҙар уға беренсе тапҡыр шундай аңлайышлы, яҡын булып тойолдо. Ул хатта, эстән генә ҡушылып, йырлап та ултырҙы.\nСәлмән бабаһынан һуң Хәмит ағаһы йырланы. Уның тауышы айырата көслө, ысынлап та, бая Сәлмән бабаһы\nһөйләгәнсә, бөтә майҙанды күмеп китерлек ярһыу моң менән тулы ине. Ул ҡурайҙы ла бик шәп, бығаса Юлдаш бер ҡасан да ишетмәгәнсә итеп тарта ине.\nБыл кисте улар шулай һөйләшеп-йырлашып бик оҙаҡ ултырҙылар. Иртәгеһенә Юлдаштың атаһы ҡайтып та китте. Ләкин был кис мәңге онотолмаҫлыҡ булып Юлдаштың күңелендә ҡалды. Ул ошо кистә: «Ьин\nуҡыйһыңмы, эшләйһеңме йәки йырлайһыңмы, көрәшәһеңме, ни генә эшләһәң дә, уны бына ошо Хәсән, Сәлмән бабайҙар, Хәмит ағайҙар шикелле бөтә йәнең-йө- рәгең менән биреп башҡар. Шул саҡта гына ул һинең үҙеңә лә, кешегә лә шатлыҡ килтерер. Күңел һалмай, яратмай, тырышмай, ярты-йорто башҡарылған эштән бер кемгә лә ҡыуаныс та, файҙа ла юҡ» тигән хәҡиҡәтте аңланы һәм быны һәр ваҡыт иҫтә тоторға үҙ- үҙенә һүҙ бирҙе.\nЮлдаштың күңелендә онотолмаҫ иҫтәлек булып ҡалған ул кискә ай ярым ваҡыт та уҙып китте.\nХәҙер ауылда эштең иң ҡыҙыу сағы килеп етте. Бесән йыйып, эҫкертләнеп бөтөр-бөтмәҫтән, арыш өлгөргән. Колхозсылар хәҙер таңдан төнгә хәтле ҡырҙа — баҫыуҙа булалар. Ауылда көндөҙ бала-саға, ҡарт-ҡоронан башҡа бер кем дә күренмәй. Шуга ла Юлдаш менән Ҡыҙырас кеүек «эшһеҙ» малайҙарға көндөҙ бер ҙә йәм булмай. Ярай әле улар икәү. Юғиһә, бигерәк тә күңелһеҙ булыр ине. Сөнки бындай ҡыҙыу эш ваҡытында уларҙың йәштәштәре лә ҡул ҡаушырып өйҙә ултырмайҙар бит. Көстәренән килгәнсә, ололарға булышалар. Э улар — ҡунаҡ малайҙар. Шуға күрә эштәре лә юҡ. Дөрөҫ, бында килгәс тә, улар бер нисә көн утауға йөрөшөп алдылар. Ләкин күмәк ҡулға эш күпкә түҙәме ни? Бөттө лә китте. Э хәҙер инде бына улар эшләрлек эш тә юҡ. Дөрөҫөн әйткәндә, малайҙар уны бик үк эҙләмәйҙәр ҙә. Ни әйтһәң дә, ҡунаҡ кешеләр бит инде. Шуның өсөн улар бына, аяҡтарын болғай-болғай, баянан бирле ҡапҡа башында ултыралар.\nЮлдаш менән Ҡыҙырас тәү башлап ошонда Юлдашты атаһы алып килеп ҡалдырып киткәндең иртәгеһенә осрашты. Юлдаш Ишембайҙан бында өләсәһенә, Ҡыҙырас Октябрьскиҙан апаһына ҡунаҡҡа килгән. Уларҙың икеһенең дә аталары нефтсе. Юлдаштың атаһы Буранбай ағай — инженер. Ҡыҙырастың атаһы Ғәли ағай — бөтә республикаға билдәле быраулау мастеры.\nҠыҙырас бәләкәс кенә йыуантыҡ буйлы, терпенең арҡаһы шикелле тырпайып торған сөм ҡара сәсле, күгәрсен йомортҡаһы кеүек сып-сыбар һипкел баҫҡан йомро битле, ҡош мороно шикелле бәләкәс кенә сәкәй танаулы, уяу, теремек малай. Уның күҙҙәре лә турғай күҙҙәре кеүек бәләкәс кенә лә йүгеректәр. Терһәктәре артҡараҡ сығып, тырпайыбыраҡ торған тос ҡулдары ла ҡайһы саҡта турғай ҡанаттарын хәтерләтеп ҡуялар. Хатта ул, йөрөгәндә лә, турғай шикелле ырғып, һикереп, осоп ҡына йөрөй. Бының өҫтәүенә Ҡыҙырас турғай булып бик оҫта сипылдай ҙа белә. Ул ғына ла түгел, малайың хәҙер бында һандуғас булып һайрарға ла, һабан турғайы булып сырылдарға ла өйрәнеп алды. Ул кистәрен, Һаҡмар буйына барып, ҡоштар һайрауын бик оҙаҡ тыңлап ултыра. Һандуғастар һайрауҙан туҡтап торған саҡта, Ҡыҙырас һайрарға тотона. Унан туғайҙағы бөтә ҡоштар уға ҡушылып һайрай башлай... Был ваҡытта уның ғына түгел, Юлдаштың ҡыуанысының да сиге булмай. Ҡыҙырас һәнәрле, шәп малай булып сыҡты. Шуға күрә уны Юлдаш бер күреүҙә үк оҡшатты һәм яратып хатта «Турғай» тип ҡушамат та бирҙе. Хәҙер Ҡыҙырасты ауылда бөтә малайҙар ҙа, Юлдаштың өләсәһе лә «Турғай» тип атап йөрөтә. Ҡыҙырас быға асыуланмай ҙа, үпкәләмәй ҙә. Был исем уға оҡшай ҙа шикелле. Сөнки: «Турғай, йә әле, һандуғас булып һайрап ал», — тиһәң, ул хәҙер ҡағынып, дәртләнеп һайрарға керешеп китә. Юлдашҡа күңелле була. Ул, дуҫының уңышына ҡыуанып, рәхәтләнеп көлә.\nӘ Юлдаш — Ҡыҙырастың киреһе. Ул буйға ла Ҡыҙырастан бер башҡа бейек. Өләсәһе уға: «Һиңә, улым, хәҙер ун икене түгел, ә ун биште биреп була. Атаҡ- атаҡ, ҡайҙа был тиклем ашығып үҫәһең һуң?» — тип бушҡа ғына аптырамай бит инде. Төҫкә лә ул Ҡыҙы\nрастан башҡасараҡ: оҙонса яңаҡлы, көмрөрәк ҡырлы танаулы, тулҡынланып торған ҡуңыр сәсле, уйсан түңәрәк күҙле. Уның ҡап-ҡара ҡалын ҡаштары ла, Ҡыҙырастыҡы кеүек, бармаҡ менән баҫҡан һымаҡ ҡыҫҡа ғына түгел, ә ҡарлуғас ҡанаттары кеүек ҡыйылып торалар. Яурындар киң, ҡулдар, өләсәһе әйтмешләй, көрәк кеүек. Холоҡ яғынан да ул Ҡыҙырас шикелле теремек, илгәҙәк түгел. Киреһенсә, артыҡ ауыр холоҡло, аҙ һүҙле. Ә йәшкә килгәндә, улар икеһе лә бер йылда тыуғандар. Быйыл июндә уларҙың икеһенә лә ун ике йәш тулып үтте. Етмәһә, икеһе лә, ошо яҙҙы дүртенсе класты тик отличноға ғына тамамлап, бишенсегә күскәндәр бит әле. Юлдаш өләсәһен ҡыуандырыр өсөн алып килгән «Маҡтау грамотаһын» Ҡыҙырасҡа күрһәтте лә инде. Тик Ҡыҙырас ҡына күрһәтә алманы. Ул уны алып килергә онотҡан. Ләкин Юлдаш уға шул көйөнсә лә ышанды. «Ошондай шәп малайҙың насар уҡыуы мөмкинме ни?» — тип уйланы ул. Уның менән осрашыуына ҡыуанып бөтә алманы. Ҡайһы саҡта Ҡыҙырастың ошо үткерлегенә, теремеклегенә һоҡланып: «Их, уның кеүек булһаң ине. Бындай егет бер ерҙә лә юғалмаясаҡ», — тип тә уйлап ала ул. Шуның өсөн бына уның менән иртәгә Уртаташҡа барырға батырсылыҡ итә лә инде. Юҡһа, бүтән бәләкәс малайҙар был утрауға барырға ҡурҡалар әле. Э улар бына ҡурҡмайҙар. Иртәгә унда барасаҡтар. Ҡыҙырас менән бергә булғас, Юлдаш ҡурҡыуҙы башына ла килтермәй. Етмәһә, бөгөн ул атаһынан хат алды. Атаһы уға: «Бөгөн-иртәгә барып, һине алып ҡайтам», — тип яҙған. Шулай булғас, иртәгә һис һүҙһеҙ Уртаташҡа барырға кәрәк. Уйланған эште ярты юлда ҡалдырырға ярамай ҙа баһа. Унда барыу тураһында улар быйыл йәй буйы хыялландылар бит. Күпме ҡыҙыҡлы пландар ҡорол до, күпме мауыҡтырғыс һүҙҙәр һөйләнде. Уртаташҡа барыу тураһында һөйләшмәгән бер генә көн дә булмағандыр. Шунан һуң нисек инде унда бармай ҡайтып китмәк кәрәк?! Булмай, әлбиттә. Улар иртәгәнән дә һуңға ҡалмай барырға тейештәр. Юлдаштың атаһының хаты әгәр кисә килгән булһа, улар унда бөгөн иртәнсәк үк киткән булырҙар ине. Ә хәҙер һис бер әҙерлекһеҙ китеп булмай. Нисек кенә бул\nмаһын, иртәнсәкте көтөргә тура килә. Кәмә табыу, аҙыҡ алыу мәсьәләһе лә шул иртәнсәккә бәйләнгән. Шуның өсөн улар бөгөн көндө үткәрә алмай, иртәнсәкте еткерә алмай, ҡапҡаны аяуһыҙ шагырлатып, аяҡтарҙы арҡыс- торҡос болғап тик ултыралар һәм бына инде әллә нисәнсе тапҡыр бер-береһенән:\nТимәк, иртәгә барырға булдыҡ? — тип һорап ҡуялар. Унан тағы икеһе бергә:\nЭйе, иртәгә, — тип яуап бирәләр.\nӘ көн һаман үтмәй. Ҡыҙырастың инде йырламаған йыры, һөйләмәгән һүҙе ҡалманы тиерлек. Ул, ғәҙәтенсә, бөгөн дә үҙенең яратҡан ҡалаһы Октябрьскиҙы маҡтап алырға ла онотманы. Уның киң урамдары, мең урынлы кинотеатрҙары, мәңге фонтан атып торасаҡ скважиналары — бөтәһе лә тейешенсә тасуирланып, Юлдаштың күҙ алдына килеп баҫырлыҡ итеп һөйләнде, һәр бер маҡтау, ғәҙәттәгесә:\nБеләһеңме, ни, Юлдаш, ундай матур ҡала ер йөҙөндә бүтән юҡтыр, — тигән һүҙ менән тамамланды.\nУның Октябрьский тураһындағы һүҙен Юлдаш бөгөн айырыуса ҡыҙыҡһынып тыңланы. Сөнки Буранбай ағай баяғы хатында үҙен тиҙ арала унда күсерәсәктәрен дә яҙғайны. Шуға күрә лә ул бөгөн, Ҡыҙырас Октябрьскиҙы маҡтаған саҡта, ирекһеҙҙән: «Их, атайым мине\nтиҙерәк килеп алып ҡайтһын да, унда тиҙерәк күсһәк ине. Ҡыҙырас һөйләгәндәрҙең бөтәһен дә үҙ күҙем менән күрер инем», — тип бер нисә тапҡыр уйлап алды. Үҙҙәренең ошо арала унда күсеп барасаҡтарын әйтеп, Ҡыҙырасты ла ҡыуандырғыһы килде. Тик Ҡыҙырас барында уға һүҙ тейәме һуң? Юлдаш был турала бик һәйбәт кенә итеп һүҙ башларға йыйынып ҡына бөткәндә, Ҡыҙырас йә берәй мәрәкә һүҙ һөйләп, йә ҡысҡырып йырлап ебәрә. Әле бына тағы Юлдаш ауыҙын асҡас туҡталып ҡалды. Сөнки Ҡыҙырас, ҡағынып-һуғынып, һабан турғайы булып сырылдарға тотондо. Шундай ирмәк һайрауҙы тыңламай, нисек хәбәр һөйләп ултырһын инде Юлдаш? Булмай. Ҡыҙырастың һайрау ын ул түгел, ана ҡапҡа янында әлһерәп ятҡан һунар эте Ыласынға\nхәтле, күҙен ҡырын-мырын ҡарап, кинәнеп тыңлап ята бит. Хатта анауы, оҙон ботло, тәңкә хәтле генә һары ҡанатлы, бер өйөр себештәрен эйәртеп, урамда ем сүпләп йөрөгән сыбар тауыҡ та уға ҡушылып:\nҠы-ҡыҡ!.. Ҡы-ҡы-ҡыҡыҡ!.. — тип дәртләнеп йырлап ебәрә лә баһа. Шул һайрауҙы Юлдаш бүлдерһен, имеш. Булмай шул. Ул өнһөҙ-һүҙһеҙ генә уға һоҡланып ҡарап тыңланы ла ултырҙы. Ә Ҡыҙырас, һайрап бөтөп, инде бөтөнләй икенсе уйындарға күсеп киткәс, Юлдаш күптән был турала һүҙ ҡуҙғата, дуҫына үҙенең йөрәген ҡанатландырып торған яңылыҡты әйтә алманы. Улар хәҙер, «кем алыҫ ырғыр» тип, ҡапҡа башынан да, лапаҫ өҫтөнән дә һикерешеп уйнанылар. Ауыл артына сығып, тау битендәге ҡарт ҡарағастарҙың береһенән икенсеһенә йүгерештеләр. Юлдаш былай һикереү, йүгереүҙә Ҡыҙырастан күп кенә шәберәк булһа ла, һиҙҙермәй генә, гел унан артҡа ҡалды. Ҡыҙырас быға бик ҡыуанды. Хатта:\nНи, һин, ҡустым, бәләкәсһең әле, бәләкәсһең, — тип Юлдаштың арҡаһынан бер нисә тапҡыр ҡаҡҡылап та алды. Ә Юлдаш дуҫының күңелен тапҡан өсөн шат булды.\nШулай итеп, был уйын да һәйбәт кенә тамамланды. Ә көн һаман иртә ине әле. Ахыр, Юлдаш түҙмәне:\nӘйҙә, фермаға өләсәйем янына барып ҡайтайыҡ, — тине.\nҠыҙырас ихлас риза булды. Ьирәк-мирәк кенә булһа ла, унда барып, ҡымыҙ эсеп ҡайтырға бик ярата ине ул.\nУлар, яурындарынан ҡосаҡлашып, үлән баҫҡан тар һуҡмаҡ буйлап ниндәйҙер бер күңелле маршҡа йырлай- йырлай, тауға менеп киттеләр. Ә тау аръяғында, һаҡмар буйында, колхоздың фермалары, баҡсалары, умарталығы урынлашҡайны. Юлдаштың еңгәһе Гөлйөҙөм шунда, дебет кәзәләре фермаһында, өләсәһе Зөләйха әбей йылҡысылыҡ фермаһында эшләй. Ә ағаһы Кинйәбай — комбайнсы. Ул хәҙер баҫыуҙа арыш ура. Ҡыҙырастың апаһы менән еҙнәһе — тракторсылар. Улар ҙа көнөн-төнөн тип әйтерлек баҫыуҙа булалар. Шуға күрә Юлдаш менән Ҡыҙырас хәҙер күп ваҡыт, ауылда йәм тапмай, фермалар араһында ҡыҙырып йөрөйҙәр ине.\nБына әле улар тирләп-бешеп һаҡмар буйына еттеләр ҙә иң элек йөҙә-сума һыу инеп алдылар. Унан, Ьаҡмар аръяғына сығып, уның йүкә, муйыл ағастары менән әйләндереп алынған бер бөгөлөндә урынлашҡан умарталыҡҡа барып сыҡтылар һәм, ҡыуаҡ артына боҫоп, Ибраһим бабайҙың эшен оҙаҡ ҡына күҙәтеп торҙолар. Ул, битенә иләк һымаҡ битлек кейеп, ҡулына төтөнлөк тотоп, умарта янында ниҙер эшләп маташа. Бал ҡорттары уның баш осонда өйөрмә кеүек өйөрө лә, геүләп тора ине. Ҡыҙырас быны күреп, ҡыуанып:\nӘһә, Ибраһим олатай бал ҡарай. Эй, ни, Юлдаш, әйҙә янына барайыҡ. Ул беҙгә берәр кәрәҙ бал тотторор. Ҡорт ҡарағанда, янына барған балаларға бал бирмәһә, бал уңмай, ти, бит ул, эйе бит, Юлдаш, — тип һөйләнде.\nБал ашағыһы килеүҙән ул, тамшанып, хатта төкөрөгөнә сәсәп ҡуйҙы. Тик Юлдаш ниңәлер ҡарышты.\nҠуй, бармайыҡ, — тине Юлдаш, киреләнеп, — Хәмит ағайҙың ҡустыһы әйтә, Ибраһим бабай һаран ул. Умарта ҡарағанда, янына барһаң да, бер ҡабым да бал бирмәй: «Ьы-ы, улым, был колхоз умартаһы. Унан мин һиңә бал ашата алмайым. Ә бына, һин минең өйөмә, үҙ умартамды ҡарағанда барһаң, һы... һы... мин һиңә үҙеңдең йоҙроғоң ҙурлыҡ кәрәҙ тоттора алам, һы... һы...» тип һыһылдай ҙа ҡуя, ти.


Йәш эшҡыуарлыҡ мәктәбе\nБашҡортостандың бәләкәй эшҡыуарлыҡты үҫтереү фонды ярҙамында Өфөнөң киң профилле һөнәри белем биреү колледжында йәш ғалимдар өсөн курстар башланды. Аҙна буйы дауам иткән лекцияларҙы өлкә белгестәре һәм эшҡыуарҙар уҡый.\nКолледж алты урта һөнәри һәм дүрт эшсе һөнәрҙәр буйынса белем бирә. Студенттар ашнаҡсы, тегенсе, костюмдар буйынса рәссам һәм парикмахер һөнәрҙәрен алып сыға. Курстар эшҡыуарлыҡты популярлаштырыуға йүнәлтелгән. Ул колледжды тамамлаған йәштәргә хеҙмәт урыны эҙләп йөрөмәҫкә, ә үҙ эшен булдырыуға этәргес булыр тип көтөлә. Хәҙерге иҡтисади шарттарҙа йәштәрҙең финанс белемен арттырыу маҡсаты ла ҡуйылған. Курстар бушлай, уны тамамлаусыларға таныҡлыҡ бирелә.


Украинала яңы президент\n22 Апрель 2019, 13:51\nҺуңғы йылдарҙа Украина сәйсәси буталыштар осорон кисерҙе, быға тиклем татыу йәшәгән Рәсәй менән араларын да боҙҙо. Ошо йылдарҙа илдә хөкөм һөргән сәйәси, иҡтисади тотороҡһоҙлоҡ һуңғы һайлауҙа Петр Порошенконың еңелеүенә килтерҙе.\n21 апрелдә уҙған Украина Президенты һайлауында, протоколдарҙың 80 процентын эшкәрткәндән һуң, мәғлүм булыуынса, шоумен Владимир Зеленский 73,09 процент тауыш йыйып, алда бара. Петр Порошенкоға халыҡтың бары 24,57 проценты ғына ышаныс белдергән.\nП. Порошенко үҙен һайлауҙа еңелеүен танып, яңы алмашсыһын ҡотланы, шул уҡ ваҡытта әле сәйәсәттән китмәйәсәгенә ишараланы. Әйтеүенсә, яңы президент илдең милли мәнфәғәттәренә яуап биреп, Евросоюз һәм НАТО менән араларҙы яҡынайтыуҙы дауам итһә, ул үҙенең оппонентына ярҙам итәсәк. Тик шуныһы: әгәр Владимир Зеленский уның сәйәсәтен дауам итһә, алдағы йылдарҙа Украинала үҙгәрештәр яҡшы яҡҡа булмаясаҡ, ул да Петр Порошенконың хәленә ҡаласаҡ. АҠШ Президенты Трамп иһә Зеленский менән эшләргә әҙер булыуын алдан уҡ белдергәйне. Шуға ла Владимир Зеленскийҙың башында ниндәй уйҙар барлығы беҙгә билдәһеҙ. Ә шулай ҙа ул үҙенең сәйәсәттәге ҡайһы бер йүнәлештәрен белдерҙе.\n– Беҙ Норманд форматында эшләйәсәкбеҙ, Минск процесын дауам итәсәкбеҙ, уны ҡайтанан ҡараясаҡбыҙ. Кадрҙарҙы алмаштырыу буласаҡ, тип уйлайым, – тине ул.\nФото: РИА “Новости” сайтынан


Башҡортостан менән Чехия араһында сауҙа милли валюталарҙа башҡарылыуы ихтимал | ГТРК «Башкортостан» — Новости Уфы и РБ\n12 ноября 2019 — 15:11 ГТРК «Башкортостан»\nБашҡортостан менән Чехия араһында тышҡы тауар әйләнешен 2024 йылға ун тапҡыр арттырырға һәм ике арала сауҙаны крона менән һумдарҙа алып барырға. Республика хөкүмәте премьер-министрының беренсе урынбаҫары Андрей Назаров менән Чехия Республикаһы илсеһе Витезслав Пивонька етәкселегендәге делегация менән осрашыуҙа ошо маҡсаттар тураһында һүҙ барҙы. Сит ил делегацияһы Башҡортостанда өс көнлөк эш сәфәре менән килеүен төбәккә чех эшҡыуарҙары иғтибарының артыуы менән аңлата. Витезслав Пивонька Радий Хәбиров менән 2019 йылдың мартында осрашҡайны. Был юлы Европа эшҡыуарҙары цифра технологиялары менән ҡала торлаҡ-коммуналь хужалығынан алып тоҡомло мал үрсетеү менән театр-күргәҙмә фестивалдәре ойоштороуға тиклем киң төрлө йүнәлештәрҙә хеҙмәттәшлеккә әҙерлеген күрһәтте.\nБашҡортостандың тышҡы сауҙа әйләнешендә Чехия 9 миллион ярым доллар күләме менән 34 урынды биләй. Экспорт-импорт өлөшөндә химия һәм машиналар төҙөү тармағы тауарҙары өҫтөлөк итә. Тауар әйләнешен шундай кәм булыуы беҙҙең эшләп еткермәү һөҙөмтәһе, уны ун тапҡыр арттырып 2024 йылға 90 миллион долларға еткерергә тәҡдим итәм, тине Андрей Назаров. Башҡортостан сит ил эшҡыуарҙары һәм инвесторҙары өсөн асыҡ, Чехия партнерҙары менән беҙ сәнәғәт, туризм һәм транспорт тармаҡтарында хеҙмәттәшлек итергә әҙер. Осрашыуҙа Башҡортостан менән Чехия араһында даими бәйләнеш тотоусы хөкүмәт-ара комиссияһы дәрәжәһендәге эш төркөмөн буддырырға ҡарар ителде. Ул тышҡы иҡтисад, шул иҫәптән “Халыҡ-ара кооперация һәм экспорт” проекты буйынса мәсьәләләрҙе оператив хәл итәсәк. Витезслав Пивонька сауҙала һум һәм кронаны файҙаланыу тәҡдимен ыңғай баһаланы. Тик был мәсьәлә Чехия Республикаһының финанстар министрлығында хәл ителерге тейеш„ тип белдерҙе. Бөгөн Башҡортостанда Чехия менән бәйле биш предприятие бар. Улар төҙөлөш, пассажирҙар йөрөтөү, затлы металл рудаһы менән онтағын табыу, компьютер һәм уның йыһаздарын күмәртәләп һатыу һәм программа тәьминәте өлкәһендә эшләй.


“Бомба” йәшерен шарттарҙа шартланы.\n25 Июнь 2019, 21:46\nИртәгә, 26 июндә Башҡорт академия драма театрында Салауат Юлаев исемендәге дәүләт премияһы лауреаты, билдәле драматург Салауат Әбүзәрҙең “Бомба” комедияһының премьераһы булырға тейеш. Күптән килгән йола буйынса премьеранан бер көн алда театрҙа спектаклде худсовет ағзалары ҡатнашлығында йәмәғәтселеккә тапшырыу ойошторола. Был – премьера алдынан була тарған ғәҙәти эш.\nТик был юлы тапшырыуҙы ҡарауҙан худсовет ағзаларынан башҡа кешеләр мәхрүм ҡалдылар. Ғәҙәт буйынса тапшырыуҙы ҡарап, үҙ фекерҙәрен әйтергә теләүсе тиҫтәләрсә тамашасы ҡайтып китергә мәжбүр булды.\nТеатрҙа йәш режиссер Фирғәт Ғариповтың тәүге эше, ул бик тулҡынлана һәм спектаклде тапшырыуҙа худсовет ағзаларын ғына ҡатнаштырыуҙы һораны, тип белдерҙеләр. Әлбиттә, тулҡындланыу, борсолоу – тәбиғи күренеш, быға һәр режиссерҙың хоҡуғы бар. Бәлки, был тапшырыуҙы йәшерен шартарҙа ойоштороу кәрәк булдымы икән? Беҙ Фирғәт Ғариповты талантлы артист тип беләбеҙ, уны оҫта режиссер итеп күрергә лә теләгебеҙ бар.\n“Сдача”ға эләгә алмаған ябай тамашасыларға кассанан билет алып ҡайтыуҙан башҡа сара ҡалманы.\nӘле театрҙың үҙәк сәхнәһендә “Бомба”ны тапшырыу бара. Уның уңышлы үтеренә беҙ һис тә шикләнмәйбеҙ. Иртәгә премьераны ла ҡарап, алҡышларға өмөт итәбеҙ. Уңыштар һеҙгә, “Бомба”ны шартлатыуға әҙерләүселәр. Аҙаҡҡы һүҙ урынына. Әгәр мөмкин булһа, “Бомба”ны тапшырғандан һуң тағы ла бер мәғлүмәт бирергә теләк бар.


Селфи: насар ғәҙәтме, әллә психик төшөнкөлөкмө? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Селфи: насар ғәҙәтме, әллә психик төшөнкөлөкмө?\nСелфи: насар ғәҙәтме, әллә психик төшөнкөлөкмө? 18.09.2015 // Йәмғиәт\nБылтыр инглиз теленең Оксфорд һүҙлеге “селфи”ны йыл һүҙе тип билдәләгәйне. Был юҡҡа түгел. Һуңғы ике-өс йылда кешеләрҙең үҙ-үҙен фотоға төшөрөп, социаль селтәргә һалыуы ғәҙәти күренешкә әүерелде. Иң ҡыҙығы (бәлки, иң ҡыҙғанысылыр) – фотоһүрәттәр ҡайҙа һәм ниндәй генә ракурстан эшләнмәй: “Бына мин ҡара эшләпәлә”, “Диңгеҙ буйындамын”, “Машинамда елдерәм”, “Мин автотрассала” һ.б. Ғөмүмән, селфи төшөрөү шул тиклем модаға әйләнеп китте, уның мәғәнәһе тураһында уйлап та ҡарау юҡ.\nӘйткәндәй, һуңғы ваҡытта тәү ҡарамаҡҡа ябай ғына тойолған мауығыу менән психологтар ҙа ҡыҙыҡһына башланы. Һәм ни ишетәбеҙ — Американың психиатрҙар ассоциацияһы селфиға бәйлелекте психик төшөнкөлөк тип атаған. Врачтар XXI быуат сиренең өс фазаһын билдәләй: сикле селфит (үҙ-үҙеңде көнөнә иң күбе өс тапҡыр фотоға төшөрөү), киҫкен селфит (үҙ-үҙеңде кәмендә өс тапҡыр фотоға төшөрөү һәм һәр ҡайһыһын социаль селтәргә һалып барыу) һәм хроник селфит (үҙ-үҙеңде тәүлек әйләнәһенә фотоға төшөрөү теләге, һүрәттәрҙе социаль селтәргә даими һалып барыу).\nФотоға төшәм тип... һәләк булды\nИнтернетҡа күҙ һалһаң, ниндәй генә селфи тапмаҫһың! Парашюттан һикергәндә, тау башында, баҡсала матур сәскәләр менән, ҡыҙынғанда, ҡойонғанда, билдәле кешеләр менән, йыртҡыс хайуандар янында... Нисек кенә, ниндәй генә юлдар менән популярлыҡ яуларға тырышмай кешеләр! Аңлауымса, селфи үҙенсәлеклерәк, хатта ғибрәтлерәк булған һайын социаль селтәрҙә күберәк тауыш йыя, уны ҡараусылар арта. Ниндәй мәғәнә!? Быларҙың барыһы ла — күп тигәндә ике-өс көнлөк ҡәнәғәтлек. Ә артабан... Тағы ла шәберәген ҡуйырғамы?! Бына шундай ҡурҡыныс уйын барлыҡҡа килде йәштәр араһында: үҙ-үҙен фотоға төшөрөп, социаль селтәргә ҡуялар ҙа, шундағы “лайк”тарға ҡарап, шәхесенә баһа бирәләр.\nКүптән түгел Мәләүез ҡалаһында теркәлгән фажиғә хаҡында ишеткәнһегеҙҙер. Унда 12 йәшлек малай дуҫтары менән ташландыҡ ағас эшкәртеү комбинаты биләмәһенә үтеп инә һәм үҙен ҡыҙыҡлыраҡ фонда фотоға төшөрөү маҡсатында электр бағанаһына күтәрелә. Шунда үҫмер башы әйләнеүҙән сайҡалып китә һәм ҡолап төшмәҫ өсөн электр сымына йәбешә... Шунда уҡ йән бирә.\nАвгуст аҙаҡтарында ошоға оҡшаш фажиғә Ҡазан ҡалаһында ла теркәлгәйне. Унда 14 йәшлек ҡыҙ менән егет автомобиль күпере өҫтөндә селфи эшләргә теләп, ҡолап төшкән. Бәхеткә икеһе лә иҫән.\nБыйыл тәүге уҡыу көндәрендә үк мәктәптәрҙә селфиҙың психик һәм физик зарары хаҡында класс сәғәттәре ойошторолдо, ата-әсә йыйылыштары ла башлыса ошо мәсьәләгә арналды. Уҡытыусылар айырыуса үҫмер ҡыҙҙар өсөн борсолоу белдерә. Статистика буйынса, улар әлеге ғәҙәткә малайҙарға ҡарағанда нығыраҡ ылыға икән.\n— Тәнәфес ваҡытында уҡыусыларҙың ҡулынан телефон төшмәй. Коридорҙа ла, парта артында ла, стенаға һөйәлеп тә, көҙгө янында ла селфи эшләйҙәр. Иң хәүефлеһе: улар бит был фотоларын социаль селтәргә һала. Ә унда кемдәр генә ултырмай, ниндәй генә фекер яҙмауҙары мөмкин. Ҡыҙҙар, айырыуса үҫмер саҡта, үҙҙәренең төҫ-ҡиәфәтенә бик талапсан була. Берәйһе шаяртып ҡына: “Һин йәмһеҙ”, — тип әйтһә лә, бик ныҡ үпкәләүе, хатта төшөнкөлөккә бирелеүе ихтимал. Интернетта иһә фото аҫтына ниндәй генә комментарий яҙмайҙар. “Һинең танауың ҡыйыш”, — тип уйламай йә махсус әйтелеүҙең дә был йәштә фажиғәгә илтеүе бар. Һаҡланғанды Хоҙай һаҡлар, тиҙәр. Балағыҙҙың шәхси тормошо менән ҡыҙыҡһынып тороғоҙ: кемдәр менән аралаша, селфи менән саманан тыш мауыҡмаймы, дуҫтары кем һ.б. Һәр нәмәлә сама булырға тейеш, — ти Өфө ҡалаһындағы 21-се лицей уҡытыусыһы Наталия Алябина.\nБер уҡыусы баланың фотоһын социаль селтәргә һалғандан һуң 15 кенә “лайк” йыйыуы арҡаһында истерикаға бирелеүе хаҡында ла әсенеп һөйләне Наталия Юрьевна.\n— Был — заман афәте. Беҙ балаларҙа мөмкин тиклем үҙеңә ышаныс тәрбиәләргә тырышабыҙ. Бала сит-ят йоғонтоһона бирелмәй икән, тимәк, тормошо ла уңышлы буласаҡ. Беҙгә, ололарға, был “лайк”тарҙың бер ниндәй әһәмиәте юҡ, әммә үҫмерҙәр өсөн уларҙың һәр береһе еңеүгә тиң, — ти уҡытыусы.\nСелфиға бәйлелек әкренләп үҫешә. Тәүҙә фото аҫтына ҡуйылған һәр “лайк”ты автор уңыш тип ҡабул итә. Тора-бара ул маҡтау һүҙҙәренә ихтыяж кисерә башлай. Хәтерегеҙҙәлер, бынан бер нисә йыл элек уңышлы селфи эшләр өсөн тәүлегенә унар сәғәт дауамында үҙ-үҙен фотоға төшөргән Британия студенты Дэнни хаҡында ниндәйҙер бер батырлыҡ ҡылғандай итеп яҙғайнылар. Һуңынан уның уҡыуын ташлауы, 12 килограмға ябығыуы, алты ай дауамында өйөнән сыҡмауы, ахыр сиктә уңышлы селфи эшләй алмауы арҡаһында үҙенә ҡул һалырға теләүе хаҡында һөйләнеләр. Бөгөн иһә үҫмер селфи-бәйлелектән ҡотолоу өсөн махсус реабилитация курсы үтә.\nҒөмүмән, психологтар селфизмды йә үҙең менән бер туҡтауһыҙ һоҡланыу теләге, йә көсһөҙлөк тойоу, башҡаларҙан кәм булмаҫҡа тырышыу тип аңлата. Шул уҡ ваҡытта ҡайһы бер врачтар селфи-бәйлелеккә ҡағылышлы сығыштарҙы саманан тыш күпертелгән тип тә фаразлай һәм был мауығыуҙы модаға эйәреү кеүек ҡабул итә. Бәғзеләр иһә бәйлелекте инҡар итмәй, шул уҡ ваҡытта кешенең, әйтәйек, ҡомарлы уйындар менән мауыҡҡансы үҙ-үҙен фотоға төшөрөүе күпкә яҡшыраҡ түгелме ни тигән фекер яҡлы. Һәр хәлдә нимәгәлер даими мохтажлыҡ тойоу һәйбәт түгел, минеңсә. Сама булырға тейеш. Шул уҡ фотоға төшөүҙә лә. Әлбиттә, был ғәмәлдән һине берәү ҙә тыймай һәм тыймаясаҡ та. Тик бер нисә көнлөк “популярлыҡ” өсөн үҙ ғүмереңде ҡурҡыныс аҫтына ҡуйыуҙан, “лайк”тар әҙ тип төшөнкөлөккә бирелеүҙән, кисерештәреңде, эске донъяңды, серҙәреңде бар ғәләмгә асып һалыуҙан мәғәнә бармы икән?! Мәҫәлән, тимер юлда селфи яһарға теләгән үҫмер, электр линияһына эләгеп, токтан һуғылып вафат булған. 21 йәшлек Мәскәү ҡыҙы атаһының пистолеты менән фотоға төшөргә теләп, уйламағанда үҙенең башына атҡан... Ҡот осҡос бит!\nБыл осраҡта әхлаҡи ҡанундарҙы ла инҡар итергә ярамай. Иҫегеҙҙәлер, әле күптән түгел генә ауырыу кешенең талағын тотоп селфи яһаған студент тураһында шау-шыу ҡупҡайны. “Операция бүлегендә практика үткән буласаҡ шәфҡәт туташына ауырыуҙың талағын һыуытҡысҡамы, әллә башҡа ергәме ҡуйырға ҡушҡандар. Ә ул тиҙ арала кеҫә телефонына фотоға төшөп, селфиһын интернетҡа ҡуйырға өлгөргән. Бәлки, ҡыҙҙың буласаҡ һөнәре менән маҡтанғыһы килгәндер, тик фото күптәргә оҡшаманы, ул “лайк” йыя алманы”, — тип яҙып сыҡты үҙәк матбуғат баҫмаларының береһе.\nXXI быуат шауҡымы психологтарҙы, уҡытыусыларҙы, ата-әсәләрҙе генә түгел, хоҡуҡ һаҡлау органдары хеҙмәткәрҙәрен дә хафаға һала. Статистика мәғлүмәттәренән күренеүенсә, һуңғы ваҡытта Рәсәйҙә селфи яһағанда һәләк булған йәштәр һаны бермә-бер артҡан. Шуны иҫәпкә алып, Рәсәйҙең Эске эштәр министрлығы йәштәр өсөн махсус белешмә әҙерләгән. “Имен селфи. Шәп булып күренергә тырышыуҙың фажиғәгә алып килеүе ихтимал” тип аталған белешмәнең маҡсаты — үҫмерҙәрҙе хәүефһеҙ селфи яһарға өйрәтеү һәм бәлә-ҡазаларҙан иҫкәртеү. Уны мәктәптәрҙә, үҫмерҙәр ҡатнашлығында ойошторолған сараларҙа таратасаҡтар.\nҠайһы берәүҙәр, бәлки, селфиҙы бөтөнләй тыйырға кәрәк тип тә уйлайҙыр. Әммә бөгөн үҙ-үҙеңде фотоға төшөрөргә рөхсәт итмәү — мөмкин булмаған хәл. Ә бына уларҙың әхлаҡи ҡанундарына тап килмәгәндәрен социаль селтәрҙә сикләү бик тә дөрөҫ һымаҡ. Үҫмерҙәргә килгәндә иһә, улар өсөн бар яуаплылыҡ — ата-әсә иңендә. Йәштәрҙең үҙ-үҙенә ышанысын виртуаль донъяла түгел, ә реаль тормошта арттырыу мөһим. Мәғәнәһеҙ “лайк”тарҙы йылы һүҙгә, иғтибарға һәм ихтирамға алыштырырға ваҡыт.


Эш биреүселәрҙең страховка взностарын ваҡытында күсермәү е - Пенсия реформаһының киҫкен мәсьәләләренең береһе булып тора. Тап ошо сәбәп арҡаһында былтыр эшләп йөрөгән 170 мең к ешенең шәхси иҫәптәрендә бер тн дә аҡса булмай сыға! Шулай и теп, пенсия өмөтләнеп йөрөгән кеше үҙ килеменең бер өлөшөн ю ғалта.\nБылтыр взностар түләүҙе һуҙған предприятиелар һаны өс мең дән ашып киткән. Атап әткәндә, уларҙың һаны 3300 тәшкил итте . Предприятиеларҙың 11 меңе талап ителгән сумманың бер өлөшө н генә күсергән. Һөҙөмтәлә ике йыл эсендә Башҡортостанда бер\nмиллиард йөҙ миллион бурыс йыйыла. Дөйөм алғанда, был күләм\nартыҡ ҙур түгел. Сөнки республиканың бер айлыҡ пенсион сығы мдары ғына бер миллиард 700 миллион һум тәшкил итә. Әммә бы л ойошма хеҙмәтсәндәренең хоҡуҡтары боҙола бит!\nУҙған йыл Рәсәйҙә пенсион реформа системаһын индереү өсө н мөһим йыл булды. Уның төп элементтарының барыһы ла тиерлек\nҡулланып ҡаралды. Ә инде мәсьәләнең финанс яғы тураһында һө йләгәндә, 2003 йылда федераль ҡаҙнаға республика берҙәм соци аль һалым рәүешендә 8 миллиард 300 миллион һум күсергән. Пен сия фондына страховка взносы булараҡ 8 миллиард 900 миллион һум индерелгән. Был иһә 2002 йыл менән сағыштырғанда 1,86 м иллиард һумға күберәк.


Бирмингем — Башҡорт Википедияһы\nБирмингем (ингл. Birmingham [ˈbɜːmɪŋəm] (i), местна. произна. [ˈbɜːmɪŋɡəm]) — Бөйөк Британия ҡалаһы, ул Уэст-Мидлендс графлығындағы тантаналар һәм метрополия үҙәгенең «сити» статусы бирелеп, айырым районға бүленгән ҡалаһы.\nУэст-Мидлендс[d] һәм Бирмингем[d]\nУорикшир[d], Вустершир[d] һәм Стаффордшир[d]\nTame Valley Canal[d], River Tame[d] һәм River Rea[d]\n1 137 100 кеше (2017)\nМайндағы Франкфурт, Чикаго, Лейпциг, Йоханнесбург[d], Лион[d], Милан[d], Гуанчжоу, Сиань, Запорожье һәм Чанчунь\nScheduled Monuments in Birmingham[d]\nBirmingham city Council Open Data[d]\neconomy of Birmingham[d]\nCategory:Burials in Birmingham, West Midlands[d]\nҠала Көнбайыш Мидленд төбәгенең үҙәге һәм халыҡ һаны буйынса Бөйөк Британияның Лондондан икенсе урында торған ҡалаһы, унда 2011 йылда 1 000 000 кеше йәшәгән.\n1940 йылда Бирмингемға бомба ташлау\n1166 йылда Бирмингем беренсе тапҡыр телгә алына. XII быуаттан алып ҡала үҙенең йәрминкәләре менән билдәлелек алған.\nXVI быуат башында Англия металл әйберҙәр, ҡорал, ювелир эштәренең эре үҙәгенә әйләнә. Ә инде XVIII быуатта ҡала Бөйөк Британияның сәнәғәт үҙәгенә әйләнә, уның халҡы 70 мең кешегә тиклем арта, ә XVII быуатта уның халҡы 15 мең кеше булған. Бөтә донъяға билдәле ғалимдар һәм инженерҙар Уильям Мердок, Мэттью Болтон, Джеймс Уатт, Джозеф Пристли һәм Джон Баскервилл Бирмингемда йәшәй һәм эшләй.\nXVII быуаттағы Англия буржуаз революцияһы ваҡытында Бирмингем парламентты хуплай. 1830 йылда буржуазияның ҡала ойошмаһы барлыҡҡа килә (Бирмингем сәйәси союзы), 1832 йылда ул парламент реформалары өсөн көрәштә мөһим роль уйнай. 1839 йылда Бирмингемда чартистар конвентының ултырышы үткәрелгән. 1839 йылдың июлендә Бирмингем буржуазияһы эшселәрҙең ғәскәр һәм полиция менән бәрелешенең сәбәпсеһе була.\nXХ быуат башында ҡалала хәрби заводтар тиҙ үҫешә. Икенсе бөтә донъя һуғышы ваҡытында Бирмингем немец авиацияһы тарафынан ҙур емереүҙәргә дусар ителә.\n1974 йылдағы административ реформалар буйынса билдәләнгән сиктәре буйынса, Бирмингем ҡала-графлығы метрополия графлығы районы итеп үҙгәртелә, шул уҡ ваҡытта уға Саттон Колдфилд ҡалаһы өҫтәп бирелә.\nБирмингем ҡалаһы платола урынлашҡан. Ул Көнбайыш Мидленд конурбацияһының үҙәген тәшкил итә. 267 км² территорияны биләй һәм төньяҡ-көнсығышта Уорикшир тантаналар графлығы, көньяҡ-көнсығышта Солихалл районы, көньяҡта Вустершир тантаналар графлығы, төньяҡ-көнбайышта Дадли, Сандуэлл һәм Уолсолл райондары менән сиктәш.\nБирмингемға, бөтөн Англияға кеүек, йомшаҡ һәм дымлы климат хас. Миҙгел араларындағы тирбәлеүҙәр бик аҙ, һирәк йәй бик эҫе була, көслө һалҡындар бөтөнләй тиерлек булмай. Бында уртаса диңгеҙ климаты. Ғинуарҙың һәм февралдең уртаса температураһы (иң һалҡын айҙар) +3,1 °C, июлдә +15,8 °C (иң йылы ай).\nСығанағы: World Climate 2018 йылдың 18 ғинуар көнөндә архивланған.\n2011 йылда Бирмингемда халыҡ иҫәбен алыу мәғлүмәттәре буйынса 1 074 300 кеше йәшәй, халыҡ тығыҙлығы уртаса 4011,6 кеше/км². Уның 22,8% балалар тәшкил итә (15 йәшкә тиклем), 62,4% эшкә яраҡлы кеше (16 йәштән 64 йәшкә тиклем) һәм 14,8 процент-оло йәштәге кеше (65 йәштән өлкәндәр).\n2011 йылда халыҡ иҫәбен алыу буйынса төп этник төркөмдәр:\n57,9 % — аҡ тәнлеләр (53,1 процент — аҡ британдар, 2,1 % — аҡ ирланд, 0,1 — ирланд сиғандары һәм 2,6 % — башҡа аҡ тәнлеләр);\n22,5 % — Көньяҡ Азиянан сыҡҡандар (13,5 % — пакистандар, 6,0 % — индустар һәм 3,0 % — бенгалдар);\n1,2 проценты — ҡытайҙар;\n2,9 % — башҡа азиаттар;\n8,9 % — ҡара тәнлеләр (2,8 % — ҡара африканлылар, 4,4 % — ҡара кариблылар һәм 1,7 % — башҡа ҡара тәнлеләр);\n1,0 % — ғәрәптәр;\n5,4 % — метистар (2,3 % — ҡара кариблылар менән аҡ тәнлеләрҙән, 1,0 % — азиаттар менән аҡ тәнлеләрҙән, 0,3 % — ҡара африканлылар менән аҡ тәнлеләрҙән сыҡҡандар һәм 0,8 % — башҡа метистар);\n1,0 % — башҡалар.\n2011 йылдың статистика бюроһы мәғлүмәттәре буйынса диндәр:\nХристианлыҡ 46,1 60,2 59,4\nБашҡа 0,5 0,5 0,4\nДин юҡ 19,3 22,0 24,7\nКүрһәтеүһеҙ 6,5 6,6 7,2\nБирмингем — индустриаль ҡала. Унда аҙыҡ-түлек үҫтереү, металлургия, машиналар эшләү (шул иҫәптән электротехник) сәнәғәте үҫешкән. Ҡала төҙөлөш йәмғиәтен барлыҡҡа килтереүҙең пионеры булараҡ билдәле.\nБирмингем ювелир сәнғәте (келәймәһе «якорь») бөтә донъя буйынса билдәле һәм киң таралған. Ҡалала йыш ҡына ювелир күргәҙмәләре үткәрелгән («The Show Jewellery 2011» 6-10.02.2011, «The Show Jewellery 2012» 5-9.02.Һ. б. 2012)\nБирмингем менән ҡала советы идара итә, ул 40 һайлау округтарында һайланған 120 депутаттан тора. Һуңғы һайлауҙар һөҙөмтәһе буйынса ҡала советының 45 урынын консерваторҙар биләй.\nБөйөк Британияла һәм Европала Бирмингем алдынғы фәнни үҙәктәрҙең береһе булып тора. Ҡалала өс университетыһәм ике университет колледжы урынлашҡан. Бирмингем университеты (University of Birmingham) — илдә иң эреләрҙең һәм билдәлеләрҙең береһе. Шулай уҡ белем һәм Бирмингем шулай уҡ мәктәптә белем биреү менән данлыҡлы — Король Эдвард мәктәбе йыл һайын мәктәптәр араһындағы рейтингта иң юғары позицияны биләй, ә Король Эдвард ҡыҙ балалар өсөн мәктәп — Англияның ҡатын-ҡыҙҙар өсөн иң яҡшы гимназияһы.\nГравелли-Хилл транспорт сиселеше-Хилл\nБирмингем автомобиль, тимер юл һәм йылға транспорттарының эре транспорт үҙәге. Ҡала аша M5, M6, M40, M42 юлдары үтә; Гравелли-Хилл транспорт сиселеше Бөйөк Британияла иң билдәлеләренең береһе. M6 трассаһы ҡалалағы Бромфорд виадуғы (Берләшкән короллектең иң оҙон күпере — 5,6 км) аша үтә.\nБирмингем-Нью-Стрит тимер юл станцияһы — Бөйөк Британияның Лондондан ситтә торған иң күп ҡулланылған станцияһы; шулай уҡ CrossCountry алыҫ магистралле тимер юл компанияһы хабы булып тора һәм Trains Virgin Юстондан (Лондон), Глазго-сентрал һәм Эдинбург-Уэверли вокзалы йүнәлештәр булып тора.\nҠала үҙәгенән 10 км көньяҡ-көнсығышта Бирмингем халыҡ-ара аэропорты урынлашҡан, ул Бөйөк Британияла иң күп файҙаланылған аэропорттар араһында етенсе урынды биләй.\nБирмингемда англикан соборы\nБирмингемда католик соборы\nҠала территорияһында Бирмингем англикан кафедраль соборы урынлашҡан, ул 1710—1725 йылдарҙа төҙөлгән, Бирмингем англикан епархияһы һәм Бирмингем католик кафедраль соборы бар, улар 1839—1841 йылдарҙа төҙөлгән. Шулай уҡ I категория монументы булып ҡалған Изге Павел сиркәүе бар.\nБирмингем ҡалаһы музейы (Birmingham Museum) һәм уның үҙ картиналар галереяһы 1885 йылда асыла, улар ҡала үҙәгендә урынлашҡан, бинаһының өҫтөн «Брум Биг» (Big Brum) бейек сәғәт манараһы биҙәй.\nШулай уҡ Бирмингемда транспорт музейы һәм һыу аҫты донъяһы музейы бар.\nБирмингем ювелир сәнғәте музейы — ҡаланың үҙенсәлекле иҫтәлекле урындарының береһе.\nДаддестон тимер юл виадугы(оҙонлоғо 325 метр) 1846 йылда төҙөлгән булған, әммә бер ҡасан да тәғәйенләнеше буйынса файҙаланылмаған 1980-се йылдарҙа ул емерелә башлаған, шуға күрә уны һүтеү тураһында ҡарар ҡабул ителә, һәм хатта бер нисә терәге юҡ ителә, әммә урындағы халыҡ һәм рәссам-волонтерҙар ҡоролманы яҡлап сыға, улар виадукты тергеҙә һәм уны йәмәғәттең тәбиғәттә ял итеү урынына әйләндерә.\n«Астон Вилла» — Англияның иң боронғо клубтарҙың береһе (1874 йыл) һәм титуллы профессиональ клубы, Англияның 7 тапҡыр чемпионы, 7 тапҡыр Англия Кубогын яулаусы, 5 тапҡыр Лига Кубогын, Европа чемпионы Кубогын яулаусы, 1982 йыл.\n«Бирмингем Сити» (City Birmingham) — 1875 йылда башланып, хәҙергәсә дауам иткән оҙон тарихлы профессиональ футбол клубы.\nВилла Парк — «Астон Вилла» футбол клубының йорт аренаһы, 1897 йылда төҙөлә һәм асыла.\nСент-Эндрюс — «Бирмингем Сити» футбол клубының йорт стадионы, 1906 йылда төҙөлә һәм асыла.\n«Мозли» — регби клубы илдең икенсе лигаһы булған Чемпионшип ярыштарында сығыш яһаусы. Клубҡа 1873 йылда нигеҙ һалынған.\n«Бирмингем Найтс» — баскетбол клубы беренсе Британ баскетбол лигаһында сығыш яһай.\n«Крикет Уорикшир Каунти Клубы» — крикет клубы, 1882 йылда нигеҙләнгән.\nБирмингемдың ете туғанлашҡан ҡалалары бар:\nДуҫлыҡ тураһында килешеү нигеҙендә Бирмингем Гуанчжоу (ҠХР) һәм Мирпур (Пакистан) ҡалалары менән бәйле.\nБрумми, Бирмингемда таралған инглиз теленең диалекты.\n↑ Словарь географических названий зарубежных стран / отв. ред. А. М. Комков. — 3-е изд., перераб. и доп. — М. : Недра, 1986. — С. 50.\n↑ «8a Mid Table-2011 Population Estimates: age for in england and Wales local authorities groups Selected; population estimated resident;» (инг.) Халыҡ иҫәбен Англия һәм Уэльс, 2011 йыл, ONS\n↑ 8,0 8,1 8,2 Birmingham (инг.). — статья из Encyclopædia Britannica Online. 7 апрель 2013 тикшерелгән.\n↑ Council of Birmingham Elected City Members [Councillors] — Birmingham Council City\n↑ Partner Cities — Birmingham City Council 2009 йылдың 15 сентябрь көнөндә архивланған. (инг.)\n↑ Sister Cities of Guangzhou 2011 йылдың 20 октябрь көнөндә архивланған.\nhttps://ba.wikipedia.org/w/index.php?title=Бирмингем&oldid=1051267 ҡабул ителгән


Радий Хәбиров Ростов өлкәһендәге фажиғәгә бәйле ҡайғы уртаҡлашыу белдерҙе // Сәйәсәт | новости башинформ.рф\n17:29, 16 января 2019 Сәйәсәт\nФото: Рәсәй Тәфтиш комитеты\nРадий Хәбиров Ростов өлкәһендәге фажиғәгә бәйле ҡайғы уртаҡлашыу белдерҙе Фото: Рәсәй Тәфтиш комитеты\nӨФӨ, 2019 йыл, 16 ғинуар. /«Башинформ» мәғлүмәт агентлығы/.\nБашҡортостан Башлығы вазифаһын ваҡытлыса башҡарыусы Радий Хәбиров Ростов өлкәһе губернаторы Василий Голубев исеменә телеграмма ебәрҙе. Унда Радий Хәбиров 14 ғинуарҙа Шахты ҡалаһында булған фажиғәгә бәйле ҡайғы уртаҡлашыу белдерә.\n«Башҡортостан Республикаһы халҡы һәм үҙемдең исемдән Шахты ҡалаһындағы йортта көнкүреш газы шартлау һөҙөмтәһендә ғүмерҙәре өҙөлгән кешеләрҙең ғаиләләре, яҡындары һәм туғандарының ауыр ҡайғыһын уртаҡлашам. Беҙ Ростов өлкәһендә йәшәүселәр менән бергә ҡайғырабыҙ. Ошо фажиғәлә яҡындарын юғалтҡандарҙың һәммәһенә лә беҙҙең ҡайғы уртаҡлашыу һүҙҙәрен еткереүегеҙҙе һорайым. Зыян күргәндәрҙең тиҙ арала һауығыуҙарын теләйем», — тиелә телеграммала.\nДүшәмбе Ростов өлкәһе Шахты ҡалаһындағы күп ҡатлы йортта көнкүреш газы шартланы. Һигеҙенсе һәм туғыҙынсы ҡаттар өлөшләтә емерелде: 16 фатир зыян күрҙе. Емереклектәр аҫтында биш кешенең йәнһеҙ кәүҙәһе табылды. Ете кеше ҡотҡарылды.\n16 ғинуар Ростов өлкәһендә матәм көнө тип иғлан ителде.\nТеги: Радий Хәбиров, Ростов өлкәһе, ҡайғы уртаҡлашыу


Бөгөн Өфөлә янғында 49 йәшлек ирҙең ғүмере өҙөлдө | ГТРК «Башкортостан» — Новости Уфы и РБ\nБөгөн Өфөлә янғында 49 йәшлек ирҙең ғүмере өҙөлдө\n28 декабря 2016 — 16:02 ГТРК «Башкортостан»\nБөгөн Өфөлә янғында 49 йәшлек ирҙең ғүмере өҙөлдө.\nЗа кадром/// Аҡназаров урамындағы фатирҙа сыҡҡан янғын сәбәптәре әлегә билдәле түгел. Шулай ҙа, йорт хужаһы эскән килеш тәмәке тартҡан тигән фараздар бар. Утты һүндереүгә 4 берәмек техника йәлеп ителде.\nОтдай миллиард: в Башкирии жильцам многоквартирных домов вернули переплату за отопление\n“Опять за рулем нетрезвый”: в Уфе сняли клип о работе инспекторов ГИБДД\n12 из 4683\nӨфө реконструкторҙары Бөйөк Ватан һуғышы йылдарындағы мотоциклдарҙы тергеҙә\nБыл мотоциклдарҙы хәрби-тарихи клуб вәкилдәре беҙҙең ижади төркөм өсөн махсус күрһәтә. 190-сы Очаков пехота полкы берлеге мототехникаларҙы тергеҙеү менән хәҙер 12 йыл дауамында шөғөлләнә. Өфө реконструкторҙары легендар М-72 техникаһын сафҡа индергән. “Бронетехника” маркалы ошондай мотоцклдар 8 мең...\nИшембай яҙғы ташҡынды имен үткәрә\nБашҡортостанда көндәрҙең ныҡлап йылытыуы сәбәпле, тауҙарҙа ҡар ирей. Был күренеш йылғаларҙың ташыуына алып килә. Ишембайҙа техниканың ташҡынға әҙерлеген тикшереү ошолай үтә. 42-се янғын һүндереү һәм ҡотҡарыу часендә янғын һүндереү өсөн 2 машина, аҙыҡ-түлек ташырға ҡар һәм һаҙлыҡта йөрөгөс, ишкәкле...\nӨфөлә йылытыу миҙгеле тамамланды\nБыл турала баш ҡала хакимиәтенән хәбәр итәләр. Һауа температураһының бер-нисә көн дауамында плюс билдәһенә сығыуы сәбәпле, Өфөлә торлаҡ йорттарға йылы биреү тулыһынса туҡтатыла. Бынан тыш, ҡалалағы ойошмалар, учреждение һәм биналар йылытыу селтәренән алына. Хәҙер иһә торбаларҙы ремонтлау башлана....\nВаҡытлы матбуғатғҡа яҙылыу тәртибе үҙгәрә\nПандемия сәбәпле, быйыл гәзит-журналдарға яҙылыу шарттары үҙгәрҙе. 30 апрель тамамланған кампания республика гәзиттәре өсөн һынау мәле булды. Сираттағы ошондай махсус акция яҡын арала башлана. Ташламалы яҙылыу “Шоңҡар” баҫмаһы өсөн нисек уҙған? Ошо турала баҫманың яуаплы сәркәтибе...\nСибайҙың ҡала баҙары ҡайтанан эш башлай\nОшо туралағы ҡарарҙы урындағы хакимиәт ҡабул итте. Сибай баҙары пандемия таралған мәлдә танылыу алғайны. Тап ошо сауҙа комплексында, Силәбе өлкәһенән килеп ит һатҡан ирҙә коронавирус табылды. Ҙур ғауға тыуҙырған был хәл Башҡортостан етәкселегенең шәхсән күҙәтеүенә алынды. Хәҙер баҙарға килеп сауҙа...\nБашҡортостан халҡына 100 мең медицина битлеге түләүһеҙ таратыласаҡ\nРеспублика халҡына йәнә 100 мең медицина битлеге бушлай таратыласаҡ. Радий Хәбиров башҡарма власть органдары алдында ошондай бурыс ҡуйҙы. Әгәр ҙә граждандар һаҡлыҡ сараларын тейешенсә ҡулланмай икән, уларҙы яуапҡа тарттырасаҡтар. Башҡортостанда иһә вирусты йоҡтороусылар һаны кәмемәй. Уларҙың...\nРеспублика табиптары яман шеш сирен иҫкәртеүҙе оноторға тейеш түгел\nЕтенсе майға тиклем Башҡортостанда онкология сирҙәренә ҡаршы көрәште ҡайтанан тергеҙергә кәрәк. Пандемия тип, башҡа ауырыуҙарҙы иҫтән сығарырға ярамай. Республика хәҙер коронавирус йоҡторғандар өсөн тәғәйенләнгән биш мең урынды кәметеп, уның һанын 3 мең 700-гә ҡалдырасаҡ. Радий Хәбиров Һаулыҡ...\nБашҡортостанға Рәсәй геройы, генерал М. Шайморатовтың “Алтын йондоҙо” килтерелә\nБашҡортостанда 9-сы майға арналған киң күләм саралар уҙғарылмаһа ла, Еңеү көнөндә Бөйөк Ватан һуғышы һәм унда ҡатнашҡан һалдаттарға арналған обелисктарға һәм һәйкәлдәргә сәскәләр һалынырға тейеш. Тик был тантаналарҙа ҡатнашыусылар һанын мөмкин тиклем кәметергә кәрәк. Был турала республика етәксеһе...\n6,5% менән ташламалы ставка буйынса ипотека\nРеспубликала 6,5% менән ташламалы ставка буйынса ипотека кредиттары бирелә башланы. Был программаны Рәсәй президенты Владимир Путин раҫлағайны. Рәсәй Федерацияһының теләгән һәр гражданына кәметелгән процент менән беренсе торлаҡ алыу мөмкинселеге бар. Күп балалы Богдановтар ғаиләһе...\nКесе һәм урта эшҡыуарҙарға ярҙам\nКороновирусҡа бәйле, әле күп кенә ойошмаларҙы финанс мәсьәләләре борсой. Шуға ла Рәсәй хөкүмәте һәм төбәк властары эшҡыуарҙарға ярҙам итеү сараларын күрә. Был кафе пандемия булмаҫ элек халыҡ араһында ҙур популярлыҡ яулаған. Әле иһә, ҡағиҙә буйынса, өҫтәлдә бер йә ике генә кеше ултыра ала. Кафе...\nТуй күлдәге урынына - битлектәр\nӨфөләге туй салондарының береһе күлдәктәр урынына битлектәр тегә башлаған. Был аҙымға улар сараһыҙлыҡтан тотонған. Туй күлдәктәренә һәм сәхнә костюмдарына заказдар булмағас, бизнес зыян күрә башлаған. Туйҙар башлыса йәй булһа ла, күлдәктәргә заказдар алдан, яҙ айҙарында уҡ килә башлай ине, ти...\nБөгөндән Башҡортостанда битлек режимы индерелде\nЙәмәғәт урындарында медицина битлеге кейеп йөрөү мотлаҡ. Был турала оператив кәңәшмәлә төбәк башлығы Радий Хәбиров белдергәйне. Шулай уҡ, үҙҙаллы изоляция режимы 11 майға тиклем оҙайтылды. Әйткәндәй, республикала коронавирус менән ауырыусыларҙың һаны меңдән ашты.\nҠан-тамырҙарының киңәйеүе - таралған ауырыуҙарҙың береһе: уны нисек алдан киҫәтергә һәм дауаларға\nҮҙизоляция ваҡытындағы аҙ хәрәкәтләнеү күп осраҡта аяҡтарҙағы ҡан тамырҙарының киңәйеүенә илтә Ҡыҙғанысҡа ҡаршы, бик күптәр быға иғтибар итмәй һәм ҡан юлдары менән бәйле ауырыҙарҙың ҡурҡыныс булыуын иҫәпкә алмай. Аяҡтарҙың сәләмәт булыуына беренсе аҙымды Варикоза нет клиникаһына...\nБашҡортостандың барлыҡ хужалыҡтарында тиерлек ужым культураларын туҡландырыу\nСөнки төбәктең аҙыҡ-түлек именлеген тәьмин итеү улар иңендә. Өфө районында ла аграрийҙар быны яҡшы аңлай. Хужалыҡта ике аҙна эсендә ике мең гектарҙа бойҙай һәм арпа сәсеү бурысы ҡуйылған. Заманса техника барҙа бындай мәсьәләне еңел хәл итергә мөмкин, ти эшселәр. Виктор Пилипенко...\nБашҡортостанда банк карталары менән мутлашыуҙар арта\nБер нисә көн дауамында итәғәтле йәш кешенән шылтыратыуҙар килеп торҙо, тип һөйләй Тамара Николаевна. Ир пенсионерға уның йыйылған аҡсаларын урларға ниәтләйҙәр һәм шуның өсөн уларҙы тиҙ арала икенсе иҫәпкә күсерергә кәрәк, тип белдергән. 79 йәшлек ҡатын хәҙер ни өсөн банк картаһының номеры һәм...\nЯрҙам һәм иғтибар\nӨфө эшҡыуарҙары Бөйөк Ватан һуғышы ветерандарына ярҙам итеү өсөн берләшергә ҡарар иткән. Улар өлкән йәштәгеләрҙе аҙыҡ-түлек менән тәъмин итә. Өфө ойошмаларының береһе табиптар өсөн махсус комбинезон да тегә башлаған. Антон Буфетов өсөн әле уңышлы осор түгел. Пандемия сәбәпле килем һиҙелерлек...\nӨфө байрамға әҙерләнә килеүенә 75-йыллығына 1941-1945 йылдарҙағы бөйөк ватан һуғышында еңеү\n1941-1945-се йылдарҙа Бөйөк Ватан һуғышында Еңеүҙең 75 йыллығын билдәләүгә әҙерлек сиктәрендә Өфөнөң Еңеү паркында төҙөкләндереү эштәре бара. Йәйәүлеләр йөрөй торған һуҡмаҡтар тәртипкә килтерелде, ылыҫлы ағастар ултыртылды, өҫтәмә яҡтыртыу ҡорамалдары ҡуйылды. Һуңынан инде мәғлүмәт...\nӨфөнөң «Мираҫ» ансамбле Донъяның традицион бейеүҙәре онлайн-фестивалендә ҡатнаша\nӨфөнөң «Мираҫ» йыр һәм бейеү ансамбле Халыҡ-ара бейеү көнөнә бағышланған «Карнавал туры» донъяның традицион бейеүҙәре онлайн-фестивалендә ҡатнаша. 29 апрелдән башлап аҙна буйына тамашасыларҙың социаль селтәрҙәр аша төрлө илдәрҙең мәҙәниәттәре менән танышыу мөмкинлеге бар. Программала Малайзия,...\nБөгөн Халыҡ ара бейеү көнө билдәләнә\nБыл көн бөйөк француз бейеүсеһе Жан Жорж Новерҙың тыуған көнө хөрмәтенә 1982 йылдан, Юнеско тарафынан иғлан ителгән.Кешелек донъяһы үҫешеү менән бергә бейеүҙәр ҙә үҙгәрә, камиллаша барған. Бейеү тарихына күҙ һалһаҡ, боронғо замандарҙа бейеүҙәрҙә иң тәүҙә ҡырағай күренештәр һынланыш тапҡан....\nАғиҙел-Дуҫлыҡ монументы ер аҫты үткәүеле\nАғиҙел яры буйында төҙөкләндереү эштәре тамамланыуға бара, төҙөүселәр Дуҫлыҡ монументы эргәһендә ер аҫты үткәүелен һала башланы. Һәйкәл менән йылға яры араһында йәйәүлеләр өсөн ер аҫты үткәүеле төҙөү 139 миллион һумға баһаланған. Дуҫлыҡ монументы эргәһендә соҡоро ҡаҙылған да. Тап ошо урында...


Яҙғы ташҡын Башҡортостанға ла килеп етте\nБөгөн Мәләүез районы Үрге Юлдаш ауылындағы йорт-ихаталарға баҫыуҙарҙа ирегән ҡар һыуы үтеп инде. Махсус улаҡтар сүп-сар, боҙ тығылыу сәбәпле, һыу кимәле күтәрелә тип хафалана урындағы халыҡ.\nӘ Хәйбулла районында Таналыҡ йылғаһы даръяға әйләнде.Ярһып аҡҡан яҙғы йылға урындағы юлдарҙы йыуҙы. Первомайское ауылы халҡы һыу йорттарға үтеп инер тип хафалана. Район үҙәге Аҡъяр менән транспорт бәйләнеше өҙөлгән. Подольск ауылы ла әле Венецияны хәтерләтә. Халыҡ тубыҡтан һыу кисеп йөрөргә мәжбүр.\nБелорет районы Ғәбдөк ауылы эргәһенән боҙ тығыны үтеп китте. Боҙ Ғәбдөк эргәһендәге тоннель тирәһендә Инйәр йылғаһының тарайған урынынды тығылғайны. Ауыл халҡы йылға күтәрелер тип хафаланды. Бөгөнгә бәлә ауылды урап үтте, шулай ҙа тынысланырға иртәрәк, боҙ йылғаның түбәнге ағымында ла тығылыуы мөмкин тигән фекерҙә ауыл хакимиәте башлығы Шәүҡәт Салауатов.\nӘлшәй районы үҙәгендә лә тотош урам һыу эсендә ҡалды. Трактовая урамы күренештәрен телевизор ҡараусылар беҙҙең ватсапп һандарына ебәргән. Урындағы халыҡ һыу баҫыуҙы дренаж системаһындағы етешһеҙлектәргә бәйләй. Улар фекеренсә, урамдағы торбалар ҡар һыуҙарын ағыҙып өлгөрә алмай. Урындағы хакимиәттә иһә борсолорға урын юҡ тип белдерҙеләр.\nЮл хәрәкәте хәүефһеҙлеге дәүләт инспекцияһы юлдарҙы һыу баҫыу ихтималлығы тураһында водителдәрҙе иҫкәртте. Ташҡын транспорт хәрәкәтенә ҡамасаулаған осраҡта урау юлдар маршруты билдәләнгән. Улар менән ведомствоның рәсми сайтында танышырға мөмкин.


Иглин районы хакимиәте ревизорҙарҙы индермәне һәм журналистарҙы ҡыуҙы // Сәйәсәт | новости башинформ.рф\nИглин районы хакимиәте ревизорҙарҙы индермәне һәм журналистарҙы ҡыуҙы\n10:29, 9 ноября 2010 Сәйәсәт\nДүшәмбе, 8 ноябрҙә, Башҡортостандың Контроль-иҫәп палатаһы (КИП) рәйесе Салауат Харасов үҙе Иглин районы муниципаль районы хакимиәте башлығы вазифаһын башҡарыусы Геннадий Решетниковҡа планлы ревизия үткәреү өсөн документтарҙы алыуға запрос тапшырырға маташып ҡараны. Иглин хакимиәтенең эштәр менән идара итеүсеһе Валентина Куприянова КИП башлығын, ревизорҙарҙы, БР Дәүләт Йыйылышы депутаттарын бинаға үткәреүҙән ҡәтғи баш тартты. Был инде Иглин районы хакимиәтенең контроллек итеүсе органдарҙың закон нигеҙендә эш итеүенә тәүге тапҡыр ғына ҡаршы тороуы түгел. Хакимиәт бинаһы фойеһында оҙаҡ ҡына һөйләшеүҙәрҙән һуң район хакимиәте вазифаһын башҡарыусы КИП хеҙмәткәрен бинаға үткәрҙе, һәм документтарҙы теркәүгә өлгәшелде.\nСалауат Харасов аңлатыуынса, «Башҡортостан Республикаһының Контроль-иҫәп палатаһы тураһында» БР Законына ярашлы, ревизорҙар хакимиәттә муниципаль бюджеттың 2009 йылда һәм 2010 йылдың уҙған осоронда үтәлешен планлы тикшереү үткәрергә тейеш ине.\nИглин хакимиәтендә документтарҙы ревизорҙарға биреүҙән баш тарттылар. Элек бында ҡолас йәйеп ҡаршы алған журналистарҙы ла вахтер ултырған урындан ары үткәрмәнеләр, уларҙы ревизорҙарҙың «һөрәнселәре» тип атап, заказ үтәүҙә ғәйепләнеләр. Киң мәғлүмәт саралары вәкилдәрен Иглин районы хакимиәте бинаһынан ҡыуып сығарыу өсөн шлем һәм бронежилеттар кейгән, Калашников автоматтары һәм резина суҡмарҙар менән ҡоралланған ведомствонан тыш һаҡ хеҙмәткәрҙәре йәлеп ителде.\nКИП хеҙмәткәрҙәре әйтеүенсә, 2 ноябрҙә үк улар хакимиәт башлығы вазифаһын башҡарыусы Геннадий Решетников менән осрашҡан, ул район хакимиәте башлығы Ришат Исхаҡовтың эш урынында булмауы менән бәйле тикшереү үткәреүҙе кире ҡаҡҡан. 3 ноябрҙә район хакимиәте адресына, документтарҙы контроллек итеүсе органдарға тапшырыуҙың тәғәйен сроктарын билдәләп, запрос ебәрелә, улар ҙа әлеге көнгә тиклем үтәлмәгән. КИП вәкилдәре Иглин районы прокуратураһына мөрәжәғәт итте һәм был факт буйынса административ хоҡуҡ тәртибен боҙоу тураһында протокол төҙөлдө.\n8 ноябрҙә Иглин ауылына тикшереү үткәреү тураһында кәрәкле документтарҙы туранан-тура тапшырыу өсөн КИП башлығы Салауат Харасов, БР Дәүләт Йыйылышы вәкилдәре килә.\nИглин районы муниципаль районы хакимиәтендәге сығанаҡ хәбәр итеүенсә, хакимиәт башлығы Ришат Исхаҡов, отпускыла булыуына ҡарамаҫтан, эш урынында булған һәм 8 ноябрҙә эш кәңәшмәһе үткәргән. Планлы тикшереү үткәрергә маташҡан ваҡытта хакимиәт бинаһында корпустарына инвентаризация номерҙары яҙылған компьютерҙарҙың системалы блоктарын ташыусы кешеләр үткеләп йөрөнө. Райондағы хәл менән таныш сығанаҡ хәбәр итеүенсә, байрам көндәре булыуға ҡарамаҫтан, район хакимиәте вәкилдәре эшләүен дауам иткән, хеҙмәткәрҙәрҙең күптәре эшкә саҡырып алынған һәм, ихтимал, контроллек итеүсе органдарҙы ҡыҙыҡһындырған документтар менән шөғөлләнгәндер.\nТеги: Контроль-иҫәп палатаһы, Иглин


ИКЕНСЕ ӨЙӨБӨҘ » Журнал\nЖурнал для детей » Яңылыҡтар » ИКЕНСЕ ӨЙӨБӨҘ\nБаҫылды : 16-04-2017, 07:07 |\nРубрика: Яңылыҡтар / Мөғжизә иле-мәктәбем\nИсеме: ИКЕНСЕ ӨЙӨБӨҘ\nАвтор: Флүрә ЗАКИРОВА\nШаҡша биҫтәһендә йәшәгән балалар һәм уларҙың ата-әсәләре оло байрамға йыйылды. Бөгөн уларҙың яратҡан мәктәптәренә, 122-се Башҡорт гимназияһына, 25 йәш тулды. Уҡыу йорто кескәйҙәр һәм үҫмерҙәр өсөн икенсе өй кеүек. Бында бит улар белемгә үрләй, ижади һәләттәрен үҫтерә.\nМәктәптә үҙенең эшен яратҡан, дәртле, рухлы уҡытыусылар эшләй. Улар уҡыусыларҙы ысын шәхестәр итеп үҫтереүгә бик күп көс һала. Башҡорт гимназияһы хатта 2014 йылда «Рәсәйҙең 100 иң яҡшы мәктәбе» конкурсында лауреат була, ә 2016 йылда «Белемле ҡала» бәйгеһендә беренсе урын яулай. Уҡыу йортонда төрлө саралар уҙғарылып тора. Яңыраҡ Экология йылына арналған «Тәбиғәтте һаҡлайыҡ» сараһы үтте.\nКисәлә балаларҙа тирә-яҡ мөхиткә ҡарата һаҡсыл ҡараш, тәбиғәткә һөйөү тәрбиәләнде. 2 А класының һәләтле уҡыусылары тасуири итеп шиғыр һөйләне, йырҙар йырланы, төрлө әҫәрҙәрҙе сәхнәләштерҙе.\n122-се Башҡорт гимназияһы уҡыусылары һәм уҡытыусылары — «Аҡбуҙат»тың тоғро дуҫтары. Улар журналды яратып уҡый һәм һәр саҡ түҙемһеҙлек менән көтөп ала.\nӨфө ҡалаһы 122-се башҡорт гимназияһы китапханаһы мөдире.


Өлфәт Мостафин Инорс биҫтәһе халҡы менән осрашты\n30 ғинуарҙа Өфө ҡалаһы ҡала округы хакимиәте башлығы Өлфәт Мостафин Инорс биҫтәһендә йәшәүселәр менән 51-се мәктәптә осрашыу үткәрҙе. Сарала шулай уҡ муниципалитет башлығы урынбаҫарҙары, структур бүлексәләр етәкселәре һәм депутаттар корпусы вәкилдәре ҡатнашты.\nОсрашыу алдынан Өлфәт Мостафин мәктәптең белем биреү шарттары менән танышты. Элегерәк мәктәп Ферин урамы, 14/1 адресы буйынса урынлашҡан булған. 1936 йылда төҙөлгән был бина авария хәлендә тип танылған. 2016 йылдан алып уҡыу процессы Богородское Ауылы урамы буйынса урынлашҡан бинала ойошторола.\nИнорс Өфө ҡалаһының әүҙем үҫешкән биҫтәләренең береһе булып тора. Бында 76 меңгә яҡын кеше йәшәй. Шуның менән бәйле, бөгөн бында социаль объекттар төҙөү һәм юл инфраструктураларын үҫтереү зарурлығы бар, тип билдәләне Өлфәт Мостафин осрашыу барышында.\nОсрашыу диалог форматында үтте. Халыҡты мәктәптәр һәм балалар баҡсаһы төҙөү, йәмәғәт транспорты эше, медицина хеҙмәте күрһәтеү һәм йәмәғәт киңлектәрен төҙөкләндереү мәсьәләләре ҡыҙыҡһындырҙы. Биҫтәлә йәшәүселәр подъездарҙы төҙөкләндереү программаһы менән дә ҡыҙыҡһынды.\nШулай уҡ халыҡ менән аралашыу барышында урамдарға ут үткәреү темаһы ла күтәрелде. Хәҙерге ваҡытта социаль объекттар һәм йорт ишек алды территорияларын яҡтыртыуҙы яҡшыртыу программаһы эшләнгән, ул биш йылға иҫәпләнгән (2019-2024).\nОсрашыу аҙағында Өфө хакимиәте башлығы Өлфәт Мостафин проблемалы мәсьәләләрҙе ҡала халҡы менән бергә хәл итеүҙең мөһимлеген билдәләне һәм ҡала үҫешенә битараф булмағандары өсөн халыҡҡа рәхмәтен белдерҙе.


ҺӘР БАЙРАМ ШАТЛЫҠ КИЛТЕРҺЕН\nЭлектрон вариантҡа яҙылыу—354 һум, йыллыҡ—606 һум. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * 2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. *\nИлебеҙҙә билдәләнгән һәр байрамдың бай тарихы бар. Уҙған аҙнала Сибай ҡалаһында Халыҡтар берҙәмлеге кѳнѳнә арналған үҙенсәлекле тантана уҙғарылды. Унда ҡаланың ойошма-предприятиелары, уҡыу йорттары етәкселәре, студенттар ҡатнашты. Шулай уҡ «Күп милләтле Сибай» исемле ҡул эштәре күргәҙмәһе асылды. Унда Балалар ижады үҙәге, художество мәктәптәре, 24-се һѳнәрселек лицейы, педагогия колледжы, БДУ-ның Сибай институты оҫталарының эштәре урын алған. Кисәне БДУ-ның Сибай институты доценты, тарих фәндәре кандидаты А.З.Ярмуллина йәнле итеп алып барҙы.\nҮкенескә күрә, илебеҙҙә етенсе йыл рәттән билдәләнгән Халыҡтар берҙәмлеге кѳнѳ тураһында бик аҙ беләбеҙ. Йәмәғәтселек фекерен ѳйрәнеүсе Бѳтә Рәсәй үҙәгенең 2011 йылда үт-кәргән һорау алыуы һѳҙѳмтәләре буйынса респонденттарҙың 8 проценты ғына был кѳндѳң ниндәй байрам икәнен әйтә алған. Шуға күрә был байрамды ҙурлап билдәләп, уның тарихына тағы бер тапҡыр байҡау яһау ҙур әһәмиәткә эйә.\nБДУ-ның Сибай институтының ѳлкән уҡытыусыһы, тарих һәм тыуған яҡты ѳйрәнеү музейы директоры Ю.Ә.Минишевтың сығышы эстәлекле булды. Юнир Әйүп улы байрамға асыҡлыҡ индереү маҡсатында XVII бы-уатта булып үткән сәйәси ваҡиғаларға байҡау яһаны. Шулай уҡ БДУ-ның Сибай институты уҡытыусыһы В.Т.Каплиндың сығышы ла сараның йѳкмәткеһен байытып ебәрҙе.\n«Байрамдың киләсәге бармы, уның йәш быуында ватансылыҡ тойғоһо тәрбиәләүҙә роле ниндәй?» тигән һорауҙарға фекер алышыу ойошторолдо. 24-се һѳнәрселек лицейы директоры Ғ.Ә.Хәсәновтың, Халыҡты социаль хеҙмәтләндереү комплекслы үҙәгенең бүлек мѳдире С.Н.Шәйхисламованың сығыштары урынлы яңғыраны.\nСибай ҡала округы хакимиәте башлығының социаль һорауҙар буйынса урынбаҫары И.Р.Хәйруллин үҙ сығышында: «Бѳгѳнгѳ дискуссияла тағы бер тапҡыр бай тарихыбыҙҙы байҡаныҡ. Бындай дискуссиялар аша дѳрѳҫлѳктѳ күрәбеҙ. Ысынлап та, тарихи ҡиммәттәрҙе һаҡлап, берҙәм булғанда ғына илебеҙ кѳслѳ, бай буласаҡ. Берҙәмлек ме-нән генә оло, файҙалы эштәр башҡарып була»,—тип билдәләне.\nБайрам кисәһе Сибай сәнғәт колледжы оркестры сығышы менән башланғайны. Сибай филармонияһы солистары Баязит Байназаров, Рѳстәм Хәсәнов башҡарыуындағы моңло йырҙар, «Аҡйондоҙ», «Ынйыҡай», «Мәликә» бейеү ансамблдәренең дәртле бейеүҙәре сараға йәм ѳҫтәне.\nҺүҙ юҡ, Рәсәй халҡының күпселеге байрамдарҙың тарихы тураһында белеп еткермәй. Беҙ байрамдарҙың тарихына әһәмиәт бирмәй, уларҙы сираттағы ял итеү кѳнѳ тип ҡабул итергә күнегеп барабыҙ. Ә бит һәр байрам—ул беҙҙең тарих. Улар нигеҙендә халыҡ ҡаһарманлығы, ватансылыҡ хистәре ята. Халыҡтар берҙәмлеге кѳнѳ лә киләсәктә күркәм байрамдарҙың береһе булараҡ билдәләнер, йәмәғәтселектә киң таралыр, йәш быуында ватансылыҡ хистәре тәрбиәләүҙә әһәмиәте ҙур булыр, тигән ѳмѳт бар.


Элвин Грей менән ижади осрашыу | ГТРК «Башкортостан» — Новости Уфы и РБ\n26 ноября 2019 — 18:21 ГТРК «Башкортостан»\nБашҡортостандың Мәскәүҙәге тулы хоҡуҡлы вәкиллегендә Радик Юлъяҡшин менән ижади осрашыу үтте. Башҡорт һәм Рәсәй эстрадаһының билдәле йырсыһы Элвин Грей псевдонимы аҫтында сығыш яһай. Уның менән осрашыуға мәктәп балаларынан алып өлкән йәштәгеләргә тиклем килгән. Залға 200 кешенән артыҡ һыймағанлыҡтан, йырсының бик күп фанаттары ишек артында көтөргә мәжбүр булған. Тамашасы яратҡан йырсыһына бүләктәр ҙә биреп ҡыуандырҙылар.


Кемгә – иген? » Башҡортостан гәзите | Газета Башкортостан на башкирском языке\nБашҡортостан гәзите » Ауыл хужалығы » Кемгә – иген?\nКемгә – иген? 25.09.2018 // Ауыл хужалығы\nБыйыл һигеҙ айҙа республикала 319,7 мең тонна иген уңышы һатылған. Был былтырғы ошо осор менән сағыштырғанда ете тапҡырға күберәк.\nШул иҫәптән экспортҡа 210 мең тонна иген культураһы оҙатылған (былтырғы ошо ваҡыттан 11 тапҡырға күберәк). Сит илдәр башлыса бойҙайға, һолоға, ҡарабойҙайға өҫтөнлөк бирә. Ашлыҡты Латвия, Литва, Беларусь, Бельгия, Бангладеш, Иран илдәре һатып ала.\nБелгестәр әйтеүенсә, Рәсәйҙә иген уңышы былтырғынан бер аҙ кәмерәк буласаҡ. Ни генә тимә, үткән йыл был тармаҡта, бығаса тарихта булмағанса, 134,1 миллион тонна уңыш йыйылды. Әлбиттә, йыл һайын бындай һөҙөмтәгә өлгәшеү мөмкин түгел.\nӘ бына Европалағы көслө ҡоролоҡ был төбәктәге илдәрҙең бәкәленә һуҡты, шул сәбәпле халыҡ-ара иген баҙарында етди үҙгәрештәр булыуы ихтимал. Хатта һуңғы өс тиҫтә йыл эсендә Германия беренсе тапҡыр ситтән иген һатып ала. Әйткәндәй, был донъя кимәлендәге мәсьәләгә әүерелде: аҙаҡҡы алты йылда тәү мәртәбә планетала игенгә ҡытлыҡ күҙәтелә. Һөҙөмтәлә Америкала бойҙайға хаҡ шаҡтай артҡан, уның артабан үҫеүе лә мөмкин. Миллиардлаған күләмдә зыян күргән төньяҡ Европа фермерҙары күпләп иген алырға мәжбүр. Әлбиттә, ашлыҡты уларға Рәсәйҙән алыу отошло, сөнки сифаты һәм хаҡы буйынса беҙҙең игенгә тиңдәш булырҙайы юҡ. Икенсенән, уны ташыу өсөн ара ла йыраҡ түгел.


Йөҙҙө алып аҫра ла, егермеһен үҙеңә ҡалдыр!\nЕйәнсура районының «Маяҡ» хужалығы 2015 йылда булдырған программа шулай атала. Башланғысҡа район халҡы дәррәү ҡушыла. Бөгөн ҡышлатыуға өс-дүрт йөҙләп тоҡомло һарыҡ алырға тәүәккәл итеүселәр бар. Программа табышлы кәсепте бер тин аҡсаһыҙ башлау мөмкинлеге менән отошло ти, урында йәшәүселәр.\nБер йыл элек кенә буш һарайҙа бөгөн дүрт йөҙләп һарыҡ. Эшҡыуар Винер Ишәев иҫке бинанының тәҙрәләрен, ҡыйығын ремонтлап, ноябрҙә «Маяҡ» хужалығынан ҡышлатыуға тоҡомло һарыҡтар ала. Фермер иң мөһим шартты үтәгән, кәртәһе таҙа, иркен, мал аҙығы етерлек. Программаға ярашлы, ул хужалыҡҡа малдың 80 процентын ҡайтарып, үҙенә егермеһен ҡалдыра.\nВинер Ишәев белеме буйынса нефтсе. Әммә һаулығы буйынса 2004 йылда һөнәрен ҡалдырырға тура килә. Ғаиләһен ҡарар өсөн ул шәхси эшен аса. Бөгөн Винер Ишәевтың район үҙәгендә кибете бар. Эшҡыуар әйтеүенсә, малсылыҡ менән ул күптән шөғөлләнергә теләгән, ни тиһәң дә, ауыл балаһы, күңеле бәләкәйҙән белгән эшкә тартыла.\nФермер Винер Заһиҙулла улы киләһе йылға ҡышлатыуға мең баш һарыҡ алмаҡсы. Кәртәһендә урын етерлек. Әйткәндәй, ветеринар тикшереүҙе хужалыҡ үҙ өҫтөнә алған, ҡатнаш аҙыҡ менән дә ул тәьмин итә. Йәш белгестең өмөтлө башланғысына район былтыр 250 мең һум күләмендә субсидия бүлгән. Әле Ишәевтың крәҫтиән-фермер хужалығында эшкә ике хеҙмәткәр йәлеп ителгән.\nВинер Ишәев киләсәктә малды ишәйтер өсөн һатып алырға ла уйлай. Был осраҡта килем дә артасаҡ. Был йәһәттән Байдәүләт ауылында йәшәүсе Филүзә менән Ришат Байдәүләтовтар уңышлы тәжрибәһе бар. Ғаилә ике йыл элек үҙҙәренең эшен асыр өсөн миллион өс йөҙ мең һум күләмендә республика грантын алыуға өлгәшә. Был аҡсаға улар техника, үҙҙәренән өҫтәп Волгоградтан тоҡомло һарыҡтар алып ҡайта.\nӘйткәндәй, Байдәүләт биләмәһендә генә егерме ике крәҫтиән-фермер хужалығы теркәлгән. Биләмә буйынса беренсе урында ҡортсолоҡ торһа, икенсе урында - һарыҡсылыҡ.\nБүренән ҡурҡҡан һарыҡ аҫрамаҫ, ти урында йәшәүселәр. Быйыл «Маяҡ» хужалығынан программа буйынса 3000 баш һарыҡ биреү күҙаллана. Әйткәндәй, район халҡы ғына түгел, күрше Йылайыр крәҫтиән-фермер хужалыҡтарын да был тармаҡҡа йәлеп итеү ҡаралған.


Элита Снайпер 4 CD генератор сериялы ачкычлары - Теүәл Hack\nФевраль 22, 2018\t3\tӨҫтәрәк exacthacks\nЭлита Снайпер 4 CD генератор һорашыу түгел, сериялы ачкычлары [Бер Xbox, Плейстейшен 4, П]:\nУйын Хаҡында: Сәләм Дустар! Алдынан, беҙгә яңы Снайпер булараҡ, элита 4 CD Serial Key Generator you must know something about this game. Элита Снайпер 4 атыу өсөнсө зат һәм тактик стелс-уйын, ваҡиғаларҙы эшләп Ихтилалы . Был уйындың тәүге көнө релиз 14 Февраль, 2017 Снайпер һәм элита 4 Снайпер элита уйын 3 уйындар взломать. Был уйында нисә рейтингына эйә. 9 буласаҡ 10 ставка яһаны һәм gamespot 8/10 был уйын күрһәтеү сифатын төшөрөү .\nБының өсөн ps4, Шулай уҡ xbox уйын уйнап алабыҙ һәм был ҡулланыусы microsoft windows. Инде мин нисек яҙам, тип КЕ4-был серияһындағы иң һуңғы өлөшө. Был версия модификациялы эшләгәндә күп яҡшы. Матур сифат был уйындың үҙенсәлектәре һәм алдағы уйындар менән сағыштырғанда, күп булып эшләй версия индереү. Төп градация-ул яҡшыртыу графигы. Камералар ҡасан дошман снайперының пуляһы менән атып үлтергән һәм уның рентген активироваться, уның артынан пуля, дошмандың тәненә бер өлөшө пистолет сығара шул.. Ниндәй орган һәм тәне үлтереп тәне боҙола күреп күрергә мөмкин ҡанын ала, уларҙың тәндәрендә килеп сыға. Был донъя өсөн генә алға үҙенсәлекле функцияһын индерә, сөнки ул геймер.\nИң Яҡшы Уйындары Ҡасан Була:\nСнайпер Элита. 4 дошман снайперы һәм төрлө ҡорал менән реакцияһы тиҙ загружаться. Һеҙ һайлаған ҡорал, мылтыҡ йәки пистолет һайлай миссия үтәү өсөн һеҙ төрлө. Күп миссияһы булды, унда ҡатмарлылыҡ кимәле нигеҙендә бүленә . Һәр уйындың кимәлен иркен уйнай ала взломать, улар киләсәк өсөн. Булыуын күрһәтә, уның уртаһында башлана италиянан 1940 йыл, беҙҙең снайперҙар уны шунда тамамланырға тейеш. 1-эштәрҙең юғары вазифалы кешене үлтерә ое .\nРаят Элита Снайпер 4 идара итеү өсөн бик уңайлы һәм уңайлы. Был’s иң билдәлеләренең береһе үҙенсәлектәре был уйынға реаль шарттарын, башҡа телдәрҙән айырмалы рәүештә, ул уны эшләй стрелялка. Уйынсы итеп тойорға мәжбүр иткән, һәм ул әлеге урында миссия снайпер була..\nЭлита Снайпер 4 CD генератор сериялы асҡыс Индереү :\nБеҙ һеҙҙең взломать бушлай бирелә элита снайпер дорого 4 беҙҙең Снайпер элита менән уйын 4 Лицензия Серийник. Был уникаль булып тора һәм бушлай әүҙемләшеүен код асҡыс килеп сыға, магазиндан һатып алыу йәки уны интернет кеүек әгәр һеҙ.. Беҙ көн һайын яңыртыу программаһын булдырырға неограниченный һаны кодтары һеҙ беҙҙең өсөн үҙенсәлекле уйын һәм элита снайпер әүҙемләшеүен 4 уйын. Был асҡыс генератор иң яҡшы, һеҙҙең өсөн асҡыс биреү системаһы бөтә лицензияларын, бер Xbox кеүек, Плейстейшен 4 һәм П. Our programmer has made this кейген after very hard work and sharing with people without any demand of your money.\nБыл Элита Снайпер 4 CD код генератор код асҡыс сериялы башҡа төрлө һәләтле буласаҡ дублировать һәм һеҙ создание. Был’s бик тиҙ эшләй, тимәк, һеҙ үҙегеҙ өсөн бер тапҡыр ҡарарға тейеш, сөнки мин беләм, был программа әгәр сездә бар, һеҙ аласаһы күберәк кәрәк. Был’бик уңайлы ы, һәм беҙ был программа бөтә ошо тиклем ҡәнәғәт булып файҙаланыусы кейген протестировать релиз’прогресс ы.\nСнайпер Булараҡ Ҡулланыла Элита 4 Әүҙемләшеүен Кодтар Генератор :\nБыл бик ябай ҡулланыу., әүҙемләшеүен код генератор скачать генә кәрәк был һеҙҙең менән беҙҙең сайтта [exacthacks.com]. Һеҙ табып zip-элита снайпер файл 4 CD генератор урынлаштырыу һәм файҙа һуң уны сериялы ачкычлары. Тотош һайлау системаһына ҡуйған булһа, һеҙҙең кеүек бер xbox, ПК йәки Ps4. Ахырҙа, үҙенең яратҡан һәм уйнарға тейеш ябай копируйте һеҙ генерировать кодты Снайпер элита. 4 Үҙенсәлекле Уйын Русификатор.\nТегиsniper elite 4 cd activation code generator sniper elite 4 кейген sniper elite 4 license key generator sniper elite 4 serial keygen\nПроекттар Автомобилдәрҙе 4 CD сериялы серийник\nМарт 23, 2018 . 3:47 мин\nYou provide me really game with full feature. Рәхмәт\nhammad fareed һөйләү:\nМарт 25, 2018 . 2:52 ПМ\nМөмкин 1, 2018 . 5:07 ПМ


Нойбург замогы — Башҡорт Википедияһы\n48°44′13″ с. ш. 11°10′51″ в. д.\nНойбург замогы Викимилектә\nНойбург замогы (нем. Schloss Neuburg) — Виттельсбах династияһынан Пфальц-Нойбург хакимдарының резиденцияһы (1505—1742 йй.), Бавария ҡалаһы Нойбургта Дунай йылғаһы ярында урынлашҡан.\nУлдары булмаған Бай Георг һәм Ядвига Ягеллонка Ландсхут герцоглығын үҙҙәренең ҡыҙҙарына һәм бәләкәй улдарына тапшырырға тырыша. Ландсхут һуғышы барышында етемдәр мираҫһыҙ ҡала, һәм император Максимилиан 1505 йылда улар өсөн махсус Пфальц-Нойбург кенәзлеген ойоштороу буйынса ҡарар сығара. Шуға күрә ҡала гербында уйынсыҡ аттарҙа ике малай һүрәтләнгән.\n1527 йылда был балаларҙың өлкәне, пфальцграф Отто Генрих (1502—1559), алдағы нығытма урынына Яңырыу дәүере рухында замок төҙөй башлай. Һуңғараҡ ҡала ситендә үҙенең ҡатыны Сюзанна өсөн эске ихатаһында ҙур баҡса менән Грюнау һунар замогы төҙөтә. Отто Генрих биналарының эсендә урта быуат традициялары хөкөм һөргән, диуарҙары трофейҙар һәм властың геральдик символдары менән биҙәлгән.\n1537 йылда ҡала һарайында итальян стилендә яңы ҡабырға төҙөлә.\nКомплекстың ренессанс өлөшө (1537 й.)\nЛютеранлыҡҡа күскәс, пфальцграф 1543 йылда замоктың көнбайыш яғында сиркәү (Schlosskapelle) төҙөй, ул Германияның иң боронғо протестант сиркәүе була. Диуарҙарын билдәле зальцбург рәссамы Өлкән Ганс Боксбергер биҙәй.\nӘммә финанс ҡыйынлыҡтар арҡаһында төҙөлөш эштәре 1550 йылдар аҙағына тиклем һуҙыла. Вариҫы Отто Вольфганг Цвайбрюккенский идаралығы ваҡытында ихатаға сыҡҡан көнбайыш яғы сграффито менән биҙәлә. Төп темаһы — Иосифтың һәм уның ир туғандарының библия тарихы. Билдәле булыуынса, Иосифҡа ағалары хыянат итә, әммә ул үҙенең аҡылы арҡаһында фирғәүен наместнигы булыуға өлгәшә. Протестанттар өсөн ул изге хаким символы була. Уның яҙмышы протестант кенәздәренә папа власы һәм Габсбургтарҙың эҙәрлекләүҙәрен хәтерләтеп тора.\n1575 йылда Рыцарь залы барлыҡҡа килә, уны Ганс Пигель биҙәй. 1655 йылда пфальцграф Вильгельм Филипп замокты барокко стилендә реконструкциялай һәм ике манара менән тамалап ҡуя.\nЗамок территорияһында бер нисә музей урынлашҡан:\nБавария дәүләт тупланмаһының фламанд һынлы барокко сәнғәте бүлексәһе (Рубенс, Снейдерс, ван дейк, барлығы 154 картина).\n↑ Боксбергер, Ганс // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (рус.)\n500 лет Пфальц-Нойбургу (нем.)\nhttps://ba.wikipedia.org/w/index.php?title=Нойбург_замогы&oldid=881613 ҡабул ителгән\nБыл бит һуңғы тапҡыр 22:59 15 апрель 2019 үҙгәртелгән.